CELEX: 22017D2445
Language: hu
Date: 2017-11-20 00:00:00
Title: Az EU–Grúzia Társulási Tanács 1/2017. sz. ajánlása (2017. november 20.) az EU–Grúzia társulási menetrendről [2017/2445]

23.12.2017   
            
            
               HU
            
            
               Az Európai Unió Hivatalos Lapja
            
            
               L 344/65
            
         AZ EU–GRÚZIA TÁRSULÁSI TANÁCS 1/2017. sz. AJÁNLÁSA
   (2017. november 20.)
   az EU–Grúzia társulási menetrendről [2017/2445]
   AZ EU–GRÚZIA TÁRSULÁSI TANÁCS,
   tekintettel az egyrészről az Európai Unió, az Európai Atomenergia-közösség és tagállamaik, másrészről Grúzia közötti társulási megállapodásra,
   mivel:
   
               (1)
            
            
               Az egyrészről az Európai Unió, az Európai Atomenergia-közösség és tagállamaik, másrészről Grúzia közötti EU–Grúzia társulási megállapodást (1) (a továbbiakban: a megállapodás) 2014. június 27-én írták alá és 2016. július 1-jén hatályba lépett.
            
         
               (2)
            
            
               A megállapodás 406. cikkének (1) bekezdése szerint a megállapodás célkitűzéseinek megvalósítása érdekében a Társulási Tanács hatáskörrel rendelkezik arra, hogy ajánlásokat fogadjon el.
            
         
               (3)
            
            
               A megállapodás 420. cikkének (1) bekezdése értelmében a Felek minden általános vagy különös intézkedést meghoznak, amelyek a megállapodás szerinti kötelezettségeik teljesítéséhez szükségesek, és biztosítják a megállapodásban foglalt célkitűzések megvalósítását.
            
         
               (4)
            
            
               Az európai szomszédságpolitika felülvizsgálata a partnerekkel való szerepvállalás új szakaszát helyezte kilátásba, amely mindkét fél részéről fokozott felelősségvállalást feltételez.
            
         
               (5)
            
            
               Az Unió és Grúzia a közöttük fennálló partnerség megszilárdítása mellett döntöttek a 2017-2020-as időszakra vonatkozó prioritások elfogadásával, amelyek Grúzia rezilienciájának és stabilitásának előmozdítására és megerősítésére irányulnak, miközben szorosabb politikai társulásra és mélyebb gazdasági integrációra törekednek.
            
         
               (6)
            
            
               A megállapodás részes Felei ezért megállapodtak az EU–Grúzia társulási menetrend szövegéről, amely támogatja a megállapodás végrehajtását, és az együttesen azonosított közös érdekű területeken való együttműködésre összpontosít,
            
         ELFOGADTA A KÖVETKEZŐ AJÁNLÁST:
   1. cikk
   A Társulási Tanács ajánlja, hogy a Felek hajtsák végre a mellékletben foglalt EU–Grúzia társulási menetrendet.
   2. cikk
   A mellékletben foglalt, a 2017–2020-as időszakra szóló EU–Grúzia társulási menetrend a 2014–2016 közötti időszakra szóló, 2014. június 26-án elfogadott EU–Grúzia társulási menetrend helyébe lép.
   3. cikk
   Ez az ajánlás az elfogadása napján lép hatályba.
   
      Kelt Tbilisziben, 2017. november 20-án.
      
         
            a Társulási Tanács részéről
         
         
            az elnök
         
         Giorgi KVIRIKASHVILI
      
   
   
      (1)  HL L 261., 2014.8.30., 4. o.
   
   
      MELLÉKLET
      
         TÁRSULÁSI MENETREND AZ EURÓPAI UNIÓ ÉS GRÚZIA KÖZÖTT (2017–2020)
      
      
         Tartalomjegyzék
      
      
                  1.
               
               A társulási menetrend végrehajtásával kapcsolatos elvek, eszközök és források
               69
            
                  2.
               
               A társulási menetrend prioritásai
               70
            
                  2.1
               
               Kulcsfontosságú cselekvési prioritások
               70
            
                  2.2
               
               Demokrácia, emberi jogok, jó kormányzás és az intézmények erősítése
               72
            Igazságügyi ágazat
               73
            Bűnüldözés
               74
            Korrupció elleni küzdelem, közigazgatási reform és közszolgálat
               74
            Rossz bánásmód és kínzás
               75
            Egyenlő bánásmód
               76
            A gyermekek jogai
               76
            Szakszervezeti jogok és alapvető munkaügyi normák
               76
            
                  2.3
               
               Kül- és biztonságpolitika
               76
            Terrorizmus, a tömegpusztító fegyverek elterjedésének megakadályozása és a fegyverek illegális exportja
               77
            Békés konfliktusrendezés
               78
            Nemzetközi Büntetőbíróság (NBB)
               78
            
                  2.4
               
               Jogérvényesülés, szabadság és biztonság
               79
            A személyes adatok védelme
               79
            Migráció és menekültügy
               79
            Határigazgatás
               80
            A szervezett bűnözés elleni küzdelem
               80
            A tiltott kábítószerek elleni küzdelem
               80
            Pénzmosás és a terrorizmus finanszírozása
               80
            Együttműködés a terrorizmus elleni küzdelemben
               81
            Jogi együttműködés
               81
            
                  2.5
               
               Kereskedelem és kereskedelemmel kapcsolatos ügyek
               81
            Árukereskedelem
               81
            Műszaki előírások, szabványosítás és kapcsolódó infrastruktúra
               82
            Állat- és növény-egészségügyi (SPS) intézkedések
               82
            Vámkönnyítések és a kereskedelmi eljárások egyszerűsítése
               82
            Származási szabályok
               83
            Letelepedés, szolgáltatáskereskedelem és elektronikus kereskedelem
               83
            Folyó fizetések és tőkemozgás
               83
            Közbeszerzés
               84
            Szellemi tulajdonjogok
               84
            Verseny
               84
            Átláthatóság
               84
            Kereskedelem és fenntartható fejlődés
               85
            
                  2.6
               
               Gazdasági fejlődés és piaci lehetőségek
               85
            Mezőgazdaság és vidékfejlesztés
               85
            Államháztartási belső kontrollrendszer és külső ellenőrzés
               86
            Adózás
               86
            Statisztika
               86
            Fogyasztóvédelmi politika
               87
            Társasági jog, számvitel és pénzügyi ellenőrzés, vállalatirányítás
               87
            Pénzügyi szolgáltatások
               87
            Ipar- és vállalkozáspolitika, bányászat
               88
            Turizmus
               88
            Foglalkoztatás, szociálpolitika és esélyegyenlőség
               88
            Együttműködés a digitális gazdaság és társadalom területén
               89
            Halászati és tengerpolitika
               89
            Közegészségügy
               89
            
                  2.7
               
               Összeköttetés, energiahatékonyság, környezet, éghajlat-politika és polgári védelem
               90
            Közlekedés
               90
            Energiaügyi együttműködés
               90
            Környezetvédelem
               91
            Éghajlatváltozás
               91
            Polgári védelem
               92
            
                  2.8
               
               Mobilitás és az emberek közötti kapcsolatok
               92
            Együttműködés a kutatás, a technológiai fejlesztés és az innováció területén
               92
            Oktatás, képzés és ifjúság
               93
            Kulturális együttműködés
               93
            Audiovizuális és médiaegyüttműködés
               93
            Regionális fejlesztés és regionális szintű együttműködés
               94
            Az uniós ügynökségekben és programokban való részvétel
               94
            A nyilvánosság tájékoztatása és láthatóság
               94
            
         Társulási menetrend az Európai Unió és Grúzia között (2017–2020)
      
      2014. június 27-én az Európai Unió és tagállamai, valamint Grúzia (a továbbiakban: a felek) nagyívű és innovatív társulási megállapodást írtak alá, amely mélyreható és átfogó szabadkereskedelmi térséget is magában foglal. A megállapodás jogilag kötelező, szabályokra épülő rendelkezéseket tartalmaz, és olyan megerősített együttműködésről rendelkezik, amely túllépi a hagyományos megállapodásokat és lefedi az érdeklődésre számot tartó valamennyi területet. A megerősítési folyamat lezárását követően a társulási megállapodás teljes körű alkalmazása 2016. július 1-jén vette kezdetét.
      A társulási megállapodás végrehajtásának előkészítése és előmozdítása céljából az EU és Grúzia 2014. június 26-án társulási menetrendről állapodott meg. A társulási megállapodásban meghatározott politikai társulás és gazdasági integráció céljainak megvalósítása érdekében a menetrend keretet biztosít a közös munka prioritásainak meghatározásához a 2014 és 2016 közötti időszakra vonatkozóan.
      E dokumentumban aktualizálják és új alapokra helyezik a 2014 és 2016 közötti időszakra szóló társulási menetrendet, továbbá meghatározzák a közös munka új prioritásait a 2017 és 2020 közötti időszakra vonatkozóan. Különbséget tesznek a rövid távú és a középtávú prioritások között. Az előbbieket 2018 végéig kell megvalósítani, illetve ezek tekintetében jelentős eredményeket kell elérni 2018 végéig, az utóbbiakat pedig 2020 végéig kell megvalósítani, illetve azok tekintetében jelentős eredményeket kell elérni 2020 végéig.
      Az, hogy a társulási menetrend korlátozott számú prioritásra összpontosít, nem érinti az egyéb vonatkozó megállapodások, illetve a keleti partnerség multilaterális irányvonala alapján jelenleg folyó párbeszéd hatókörét, vagy az arra szóló felhatalmazást. Nem érinti a 2016. július 1-je óta hatályos társulási megállapodás/mélyreható és átfogó szabadkereskedelmi térség alapján fennálló vállalások végrehajtását sem.
      Továbbá 2017. március 28-án hatályba lépett azon grúziai állampolgárok vízummentes utazási lehetősége a schengeni övezet országaiba (1), akik biometrikus útlevéllel rendelkeznek. E vízummentes utazás – a két fél közötti mobilitásnak és az emberek közötti kapcsolatoknak egy biztonságos és megfelelően irányított környezetben megvalósuló jelentős fokozását célozva – Grúzia Európai Unióval való, a társulási megállapodásban előirányzott politikai társulásának és gazdasági integrációjának az egyik alapvető eleme. Az EU tisztában van azzal, hogy Grúzia teljesítette a vízumliberalizációs cselekvési tervben foglalt összes kritériumot, aminek eredményeként a Bizottság 2015. december 18-án elfogadta a negyedik és egyben utolsó eredményjelentést. Emellett ez az aktualizált társulási menetrend a vízumliberalizációs cselekvési tervvel kapcsolatos valamennyi területen a tartós eredmények nyomon követését és további előmozdítását célozza, biztosítva ezáltal azt, hogy – a felülvizsgált vízummentesség-felfüggesztési mechanizmusban előírtaknak megfelelően – folyamatosan teljesüljön a vízumliberalizációs cselekvési tervben szereplő összes kritérium.
      1.   A társulási menetrend végrehajtásával kapcsolatos elvek, eszközök és források
      
      A társulási menetrend végrehajtását a következő közös elvek vezérlik:
      
                  —
               
               
                  a társulási menetrend keretében hozott intézkedéseket a társulási megállapodásnak/mélyreható és átfogó szabadkereskedelmi megállapodásnak – így annak preambulumának is – maradéktalanul megfelelve kell végrehajtani,
               
            
                  —
               
               
                  a társulási menetrend prioritásai kiegészítik az EU és Grúzia azon feladatait, hogy maradéktalanul végrehajtsák az EU–Grúzia társulási megállapodás rendelkezéseit, most, hogy az teljes körűen hatályba lépett,
               
            
                  —
               
               
                  a társulási menetrendet az átláthatóság, az elszámoltathatóság és az inkluzivitás elveinek maradéktalan tiszteletben tartása mellett kell végrehajtani,
               
            
                  —
               
               
                  a társulási menetrend végrehajtása mindkét fél szerepvállalásával történik,
               
            
                  —
               
               
                  a társulási menetrend gyakorlati intézkedések fokozatos végrehajtása révén kézzelfogható és meghatározott eredmények elérését célozza,
               
            
                  —
               
               
                  a felek elismerik annak fontosságát, hogy megfelelő és elegendő politikai, technikai és pénzügyi eszközzel támogassák az elfogadott prioritásokat, valamint
               
            
                  —
               
               
                  a társulási menetrend végrehajtása éves jelentéstétel, nyomon követés és értékelés tárgyát fogja képezni. Többek között a társulási megállapodásban meghatározott intézményi struktúrák összefüggésében megvizsgálják az elért eredményeket. A civil társadalmat is ösztönzik, hogy nyomon követési tevékenységeit a társulási menetrendre összpontosítsa.
               
            
                  —
               
               
                  Az Európai Unió támogatja Grúziát a társulási menetrendben meghatározott célkitűzések és prioritások végrehajtásában. Ehhez igénybe veszi az összes rendelkezésre álló uniós támogatást, szakértelmet és tanácsot, a bevált gyakorlatokat és know-howt, információkat oszt meg, támogatást nyújt a kapacitásépítéshez és az intézményfejlesztéshez, továbbá új támogatási eszközöket alakít ki. Az EU hangsúlyozza, hogy az uniós támogatás biztosítása a reformok tekintetében elért eredményekhez kapcsolódó, együttesen elfogadott feltételekhez kötött. Az EU ösztönözni fogja továbbá Grúzia más partnereit, hogy támogassák az országot és törekedjenek támogatásuk koordinálására. A megfelelő uniós pénzügyi eszközök szintén rendelkezésre fognak állni a társulási menetrend végrehajtásának elősegítésére. Mindazonáltal a társulási menetrend önmagában véve nem egy pénzügyi programozási dokumentum, és nem helyettesíti a felek általi pénzügyi programozást, illetve megoldásokat.
               
            A Grúzia rendelkezésére álló teljes finanszírozási összeg részét képező uniós támogatást az uniós külső támogatásra vonatkozó végrehajtási szabályok és eljárások maradéktalan tiszteletben tartása, valamint a Grúzia részére történő segítségnyújtás átfogó prioritásainak keretében nyújtják, melyeket az Európai Szomszédsági Támogatási Eszköz (ENI) egységes támogatási keretében, valamint az ENI keretében készített, több országgal kapcsolatos programozásban határoztak meg, törekedve egyúttal a társulási menetrend alapján fennálló prioritások figyelembevételére.
      Ez a társulási menetrend elfogadásának időpontjától 2020 végéig alkalmazandó. Ez a kezdeti időszak közös megegyezéssel meghosszabbítható. A társulási menetrend szükség szerint bármikor módosítható vagy aktualizálható az EU–Grúzia Társulási Tanács megállapodásával.
      2.   A társulási menetrend prioritásai
      
      2.1   Kulcsfontosságú cselekvési prioritások
      
      Az EU és Grúzia által kinyilvánított közös értékek és elvek megszilárdításához és előmozdításához az EU és Grúzia kulcsfontosságú prioritásnak tartja a társulási megállapodás és a társulási menetrend végrehajtását.
      A társulási megállapodás aláírása óta Grúzia jelentős lépéseket tett és jelentős reformokat hajtott végre a megállapodás hatékony végrehajtása érdekében. Az EU elismeri a Grúzia által az EU-val való politikai társulás és gazdasági integráció elmélyítése terén elért eredményeket.
      Az EU újólag hangsúlyozza, hogy határozottan támogatja Grúziának a nemzetközileg elismert határai közötti szuverenitását és területi integritását, beleértve Grúzia el nem ismerési és közeledési politikáját, valamint az ország határozott elkötelezettségét a grúziai béke, stabilitás és konfliktusrendezés mellett. Ezenkívül, tudatában annak, hogy Grúzia az állami és a társadalmi reziliencia példája, továbbá elismerve, hogy Grúzia a régió virágzó, békés és stabil demokráciájaként vezető szerepet tölt be, az EU készen áll arra, hogy elmélyítse a biztonsági kérdések tekintetében az országgal folytatott együttműködését azzal a céllal, hogy az EU szomszédságában végrehajtsa globális stratégiai prioritásait, ahogyan azt az EU globális stratégiája is hangsúlyozza.
      Ezzel összefüggésben a következő reformintézkedéseket kell kiemelten kezelni:
      
         Az intézmények erősítése és a jó kormányzás terén
      
      
         1/   Az igazságszolgáltatás és a bűnüldöző hatóságok függetlensége
      
      Az igazságügyi ágazat reformjainak folytatása, különösen a bírák teljes függetlenségének, valamint az igazságügyi rendszer elszámoltathatóságának, hatékonyságának, pártatlanságának, feddhetetlenségének és szakmai hozzáértésének biztosítása érdekében az igazságügyi ágazat kulcsfontosságú reformjainak végrehajtása útján, amelyek többek között a Legfelsőbb Igazságügyi Tanácsra, az Ügyészségre, az átlátható és érdemeken alapuló felvételi eljárásokra, a bírák elszámoltathatóságára, a bírák képzésére, a bíróságok intézményi struktúrájára, a hatékony elektronikus ügykezelési rendszerre, a jogsegélyre és jogi szolgáltatásokra, a kereskedelmi igazságszolgáltatásra és az alternatív vitarendezési mechanizmusokra irányulnak. A jogosulatlan beavatkozástól függetlenül eljárni hivatott bűnüldöző hatóságok elszámoltathatóságának és demokratikus ellenőrzésének további növelése. A grúziai büntető törvénykönyv reformjának folytatása az ítélethozatal liberalizálásának, a jogszabályok korszerűsítésének, valamint a releváns nemzetközi normákkal való teljes összhangjának biztosítása érdekében.
      
         2/   Közigazgatási reform, a közszolgáltatások javítása és a korrupció elleni küzdelem
      
      A közigazgatási reform folytatása a közigazgatási elvekkel és az újonnan elfogadott közszolgálati törvénnyel összhangban, a következők hangsúlyozása mellett: elszámoltatható, hatékony, eredményes, átlátható közigazgatás, valamint kiválasztási, előléptetési és elbocsátási rendszer kialakítása, figyelemmel kísérése és előmozdítása, érdemeken alapuló és professzionális közszolgálat kiépítése, igényeken alapuló szakképzés a köztisztviselők részére valamennyi közigazgatási ágazatban, hatóságnál, valamint az állami tulajdonú vállalatoknál, színvonalas közszolgáltatások biztosítása és az államháztartási gazdálkodás javítása. A nemzeti korrupcióellenes stratégia és cselekvési terv hatékony végrehajtásának biztosítása a korrupció különösen a bonyolult korrupciós esetek megelőzése, feltárása és leküzdése érdekében, valamint az összes releváns tisztviselő vagyonnyilatkozata és jövedelembevallása ellenőrzésének a végrehajtása.
      
         3/   Emberi jogok és alapvető szabadságok
      
      A megkülönböztetésmentességről szóló törvény, az emberi jogi stratégia és a nemzeti emberi jogi cselekvési terv hatékony végrehajtásának folytatása, továbbá a tömegtájékoztatás sokszínűségének, átláthatóságának és függetlenségének fokozása; független vizsgálati mechanizmus létrehozása a bűnüldöző hatóságok által elkövetett bántalmazásokkal kapcsolatos állítások kivizsgálására; a nemek közötti egyenlőség javítása, valamint az egyenlő bánásmód biztosítása a társadalmi, a politikai és a gazdasági életben; továbbá a gyermekeket az erőszak minden formájától védő intézkedésekre történő összpontosítás. A személyes adatok magas szintű védelmének biztosítása érdekében a reformtörekvések folytatása.
      
         A közös kül- és biztonságpolitika területén
      
      
         4/   Békés konfliktusrendezés
      
      Az EU és Grúzia közötti hatékony együttműködés fenntartása a konfliktus rendezése céljából, az elfogadott formátumok keretében; a konfliktusrendezésre irányuló hatékony együttműködés és koordináció fokozása az EU és Grúzia között. A konstruktív részvétel fenntartása az EU, az ENSZ és az EBESZ társelnöksége mellett folytatott genfi nemzetközi tárgyalásokon, valamint e tárgyalások támogatásának biztosítása; az Európai Unió grúziai megfigyelő missziója jószolgálatának igénybe vétele a stabilitáshoz, a normalizáláshoz és a bizalomépítéshez való hozzájárulás céljából; megfelelő lépések megtétele az adminisztratív határvonalakon átnyúló kereskedelem, szabad mozgás és gazdasági kapcsolatok előmozdítása érdekében, ideértve a jogszabályok felülvizsgálatát is; az emberek közötti kapcsolatok, a bizalomépítés és a megbékélés ösztönzése.
      
         5/   Szorosabb együttműködés a biztonsági és védelmi politika területén
      
      A biztonsági és védelmi kérdésekről folytatott kétoldalú párbeszéd elmélyítése a közös érdekű kérdések – így például a terrorizmus, a nemzetközi szervezett bűnözés stb. – megvitatása, valamint a további együttműködés irányainak meghatározása céljából; Grúzia részvételének elősegítése az uniós válságkezelési műveletekben, valamint a KBVP-vel kapcsolatos képzési és konzultációs tevékenységekben is; különböző uniós eszközök aktiválása a hibrid fenyegetések elleni küzdelmet célzó reziliencia- és kapacitásépítés támogatására Grúziában.
      
         A gazdasági fejlődés és a piaci lehetőségek terén
      
      
         6/   Az üzleti környezet és a befektetéskezelés javítása
      
      A 2016 és 2017 közötti időszakra szóló kkv-stratégia és a vonatkozó cselekvési terv, valamint az ezt követő cselekvési tervek végrehajtása; a kkv-k szabályozási keretének és működési környezetének javítása, valamint a kkv-knak nyújtott támogatás további fokozása; a köz- és a magánszféra közötti párbeszéd javítása a magánszféra azon prioritásainak azonosítása érdekében, amelyek esetében strukturális gazdasági reformokra van szükség. A pénzügyi ágazat infrastruktúráját célzó reform támogatása; betétbiztosítási rendszer kialakítása, a bankszektor reformja és a bankszektorra vonatkozó jogszabályok, javított hitel-/biztosíték-nyilvántartások, javított pénzügyi jelentéstétel és ellenőrzés, a tőkepiacok működését erősítő intézkedések, így például a mikrohitel, a lízing, a faktorálás és a biztosítás fejlesztése, alternatív vitarendezési mechanizmusok kialakítása kereskedelmi jogvitákhoz és szerződések érvényesítéséhez.
      
         7/   Mezőgazdaság és vidékfejlesztés
      
      Grúzia 2017 és 2020 közötti időszakra szóló vidékfejlesztési stratégiájának végrehajtása; hatékony értékláncok fejlesztésének támogatása, a vidéki térségekben a foglalkoztatás javítása, továbbá a kkv-k versenyképessége növelésének támogatása magas exportértékkel rendelkező, kiválasztott ágazatokban.
      
         8/   A kereskedelemhez kapcsolódó reformok, valamint állat- és növény-egészségügyi intézkedések
      
      A kereskedelem technikai akadályainak felszámolásáról szóló stratégia végrehajtása; a szabványok, a technikai szabályozás, a metrológia, a piacfelügyelet, a hitelesítés és a megfelelőség-értékelési eljárások kezelésével kapcsolatos infrastruktúra kiépítése; a piacfelügyeleti stratégia végrehajtása; a kereskedelmi statisztikák további javítása; a vámügyi együttműködés stratégiai keretének végrehajtása; a szellemitulajdon-jogok vámhatósági érvényesítéséről szóló jogszabály harmonizálása, továbbá a behozatali vámokra alkalmazandó felfüggesztési záradék betartásának biztosítása.
      Az élelmiszer-biztonsági stratégia és a harmonizációs program végrehajtása, különös tekintettel az élelmiszer-biztonsági szabályzat végrehajtására, és a horizontális végrehajtási jogszabályok fokozatos elfogadásának biztosítása; az állat- és növény-egészségügyi, valamint élelmiszer-biztonsági ellenőrzések elvégzésének biztosítása a határállomásokon; az élelmiszerekre és a takarmányokra, az állat- és növényegészségre és -biztonságra vonatkozó korai figyelmeztető rendszer támogatása, továbbá az állat- és növény-egészségügyi (SPS) intézkedésekkel kapcsolatos laboratóriumi kapacitások növelése.
      
         Az összeköttetés, az energiahatékonyság, a környezetvédelem és az éghajlat-politika területén
      
      
         9/   Energiabiztonság és energiahatékonyság
      
      Grúziának az Energiaközösséghez való hivatalos csatlakozásából származó vállalásai késedelem nélküli végrehajtásának támogatása – különösen szabályozási reformok és az energiabiztonságba, illetve az energiahatékonyságba való beruházás révén–, így például az energiaszabályozó megbízatásának, kapacitásának és függetlenségének megerősítése, az energia infrastruktúra-hálózatok és összekötetések megerősítése, valamint a villamosenergia- és a gázenergia-piac átláthatóságának és működésének javítása.
      
         10/   Közlekedés
      
      A gazdaságilag fontos infrastruktúra fejlesztése, így például a TEN-T törzshálózat fejlesztését célzó projektek megvalósításának folytatása révén.
      
         11/   Környezetvédelem és éghajlat-politika
      
      A környezeti irányítás terén az uniós környezetvédelmi vívmányokhoz való fokozottabb közelítés a környezeti hatásvizsgálatról, a stratégiai környezeti vizsgálatról és a környezeti felelősségről szóló új jogszabály elfogadása és végrehajtása révén; a környezeti információkhoz való nyilvános hozzáférés és a nyilvánosság döntéshozatalban való, valamennyi érdekelt bevonása révén történő részvételének biztosítása, a környezetvédelemnek az egyéb szakpolitikai területekbe történő integrálása, továbbá a környezeti információk megosztásának javítása révén. Az alacsony üvegházhatásúgáz-kibocsátást támogató fejlesztési stratégia véglegesítése. Az új, globális éghajlat-változási megállapodás (a Párizsi Megállapodás) végrehajtásának megkezdése.
      
         A mobilitás és az emberek közötti kapcsolatok terén
      
      
         12/   Migráció, menekültügy és határigazgatás
      
      A vízumliberalizációs cselekvési tervben foglalt valamennyi kritérium folyamatos tiszteletben tartásának biztosítása, a felülvizsgált vízummentesség-felfüggesztési mechanizmusban előírtaknak megfelelően; az EU–Grúzia mobilitási partnerségnek, Grúzia migrációs stratégiájának (2016–2020) és Grúzia integrált államhatár-igazgatási stratégiájának (2014–2018), továbbá az ezeket kísérő cselekvési terveknek a hatékony végrehajtása.
      
         13/   Oktatás, foglalkoztatás, kutatás, innováció és ifjúság
      
      Az oktatási és a kutatási rendszer általános teljesítményének javítása átfogó oktatási és kutatási reform révén; a foglalkoztatásra és a szakképzésre vonatkozó stratégiai megközelítés kidolgozása; Grúzia tudományos, technológiai és innovációs (TTI) rendszere – így például a grúz innovációs politika – fejlesztésének támogatását célzó jövőkép és stratégia kidolgozása; az alapvető munkavállalói jogok érvényesítése.
      2.2   Demokrácia, emberi jogok, jó kormányzás és az intézmények erősítése
      
      A társulási menetrend keretében folytatott, reformokra irányuló politikai párbeszéd és együttműködés, az ENSZ és az Európa Tanács alapvető egyezményeiben és az ezek kapcsolódó jegyzőkönyvekben meghatározott demokratikus elvek, így például a politikai pluralizmus, az inkluzív döntéshozatal, a hatalmi ágak szétválasztása és az ellenzékkel való együttműködés, a jogállamiság és a jó kormányzás, az emberi jogok és alapvető szabadságok tiszteletben tartása további megerősítése, valamint a belföldi politikai reformok megszilárdításához való hozzájárulás, különösen az uniós vívmányokkal való jogharmonizáció révén.
      A párbeszéd és az együttműködés a következő területekre terjed ki:
      
                  i.
               
               
                  
                     a demokráciát, a jogállamiságot és az emberi jogok tiszteletben tartását garantáló intézmények stabilitásának, függetlenségének és hatékonyságának erősítése, különösen a következők révén:
                  
                  
                              —
                           
                           
                              a választások demokratikus lebonyolításának további biztosítása, beleértve a 2017. októberi helyhatósági választásokét is, azáltal, hogy az új választási cikluson belül orvosolják a szabad és tisztességes választásokkal foglalkozó intézményközi munkacsoport (IATF), valamint az Európai Biztonsági és Együttműködési Szervezet (EBESZ) / Demokratikus Intézmények és Emberi Jogok Hivatala (ODIHR) által a jogszabályi keretben és a választási eljárásban feltárt meglévő hiányosságokat, különös tekintettel a Demokratikus Intézmények és Emberi Jogok Hivatala választási megfigyelő missziójának a 2016. évi parlamenti választásokat követő jelentésében megfogalmazott ajánlásokra,
                           
                        
                              —
                           
                           
                              annak biztosítása, hogy a jogállamiság olyan kulcsfontosságú alkotóelemeit, mint például az igazságszolgáltatás függetlenségét érintő jogszabály-módosítások a hazai érintettekkel folytatott átfogó konzultáció tárgyát képezzék, adott esetben az Európa Tanács Velencei Bizottságának bevonásával azt biztosítandó, hogy a jogszabály-módosítások kiállják az idő próbáját és megfeleljenek az európai normáknak, különösen a grúz alkotmány tervezett módosítása esetében, ahol kiemelkedő fontosságú a Velencei Bizottság és a grúz alkotmányügyi bizottság közötti együttműködés,
                           
                        
                              —
                           
                           
                              a különböző kormányzati ágak közötti hatalmi egyensúly és a parlament azon kapacitásainak további javítása, hogy elláthassa felügyeleti és jogalkotási feladatait;
                           
                        
            
                  ii.
               
               
                  
                     az igazságügyi ágazat reformjának folytatása, különösen a bírák teljes függetlenségének biztosítása, valamint a jogosulatlan beavatkozásoktól függetlenül eljárni hivatott igazságszolgáltatási rendszer és bűnüldöző hatóságok elszámoltathatóságának, hatékonyságának, pártatlanságának és professzionalizmusának erősítése; a korrupció elleni küzdelem folytatása.
                  
                  
                     Igazságügyi ágazat
                  
                  
                     Rövid távú prioritások
                  
                  
                              —
                           
                           
                              Az igazságügyi stratégia és annak cselekvési terve kidolgozása és fokozatos végrehajtása, melyek többek között kiterjednek a bírák kinevezésére, előléptetésére és képzésére irányadó elvek és gyakorlat javítására, különös tekintettel az emberi jogokra, továbbá megfelelő erőforrásokat biztosítanak a megfelelő bírói kompetenciák biztosítása érdekében, az igazságügyi felsőoktatási intézmény függetlenségének további javítása, jelesül a kapacitások fokozása révén,
                           
                        
                              —
                           
                           
                              kiemelt feladat a Legfelsőbb Igazságügyi Tanács hatékonyabbá tétele, többek között függetlenségének és elszámoltathatóságának biztosítása révén;
                           
                        
                              —
                           
                           
                              a bírói kar elszámoltathatóságát szolgáló rendszer javítása egyértelmű és kimerítő fegyelmi szabályok hatékony érvényre juttatásával, valamint a bírák professzionalizmusának és feddhetetlenségének garantálása révén,
                           
                        
                              —
                           
                           
                              a törvényszékek intézményi struktúrájának észszerűsítése, beleértve adott esetben szaktestületek és kamarák létrehozása révén, továbbá az ügyhátralék csökkentése a törvényszékek polgári kollégiumában.
                           
                        
                              —
                           
                           
                              Elektronikus ügyelosztási rendszer kialakítása és az elektronikus ügykezelési program javítása az igazságszolgáltatásba vetett bizalom növelése érdekében.
                           
                        
                              —
                           
                           
                              Az ügyészség reformjának folytatása az ügyészi munka bármilyen jogtalan befolyásolástól való teljes függetlenségének, valamint a nagyobb mértékű átláthatóságnak és elszámoltathatóságnak a biztosítása érdekében.
                           
                        
                              —
                           
                           
                              A büntető törvénykönyv reformjának folytatása az ítélethozatal liberalizálásának, a jogszabályok korszerűsítésének, valamint a releváns uniós és nemzetközi normákkal való teljes összhangjának biztosítása érdekében.
                           
                        
                              —
                           
                           
                              A jogszabályi és az intézményi keret további javítása a minőségi, ingyenes jogi segítségnyújtás, valamint a megfizethető jogi szolgáltatások biztosítása érdekében.
                           
                        
                              —
                           
                           
                              A tisztességes bírósági eljárás, az igazságszolgáltatáshoz való hozzáférés és a büntetőeljárások során biztosítandó eljárási jogok garantálása a továbbiakban is, Grúziának az emberi jogok európai egyezménye szerinti kötelezettségeivel, az Emberi Jogok Európai Bíróságának ítélkezési gyakorlatával, továbbá az Európa Tanács egyéb vonatkozó egyezményeivel összhangban, az alábbiak teljes körű szavatolása mellett:
                              
                                          —
                                       
                                       
                                          a vádlottak eljárási jogai a büntetőeljárások során,
                                       
                                    
                                          —
                                       
                                       
                                          a bűncselekmények – többek között a gyűlölet-bűncselekmények – áldozatainak az igazságszolgáltatáshoz való hozzáféréshez, a védelemhez, a támogatáshoz és a kártérítéshez való joga.
                                       
                                    
                        
                              —
                           
                           
                              Igazságos és hatékony, szélesebb körben elterjedt alternatív vitarendezési eszközök bevezetése.
                           
                        
                              —
                           
                           
                              A büntetés-végrehajtási és pártfogó felügyeleti rendszerekben és azokon túlmenően a rehabilitáció és a társadalomba való visszailleszkedés végrehajtása, a visszaesés megelőzése, továbbá a közrend és a közbiztonság biztosítása és az emberi jogok védelmének garantálása közötti megfelelő egyensúly fenntartása.
                           
                        
                     Középtávú prioritások
                  
                  
                              —
                           
                           
                              Jogszabályok modernizálása a kereskedelmi, a polgári és az igazgatási jog területén a nemzeti stratégiáknak és az uniós vívmányoknak megfelelően.
                           
                        
                              —
                           
                           
                              Az igazságszolgáltatáshoz való inkluzív hozzáférés biztosítása megfelelően finanszírozott jogsegélyszolgálat révén.
                           
                        
                     Bűnüldözés
                  
                  
                     Rövid távú prioritások
                  
                  
                              —
                           
                           
                              A bűnüldöző hatóságok elszámoltathatóságának és demokratikus felügyeletének erősítése. A rendőrség elleni panaszok esetén a hiteles reagálás érdekében professzionális és hatékony mechanizmusra lesz szükség. A bűnüldöző szervek tagjai elleni panaszok független és eredményes kivizsgálását előmozdító további intézkedések mérlegelése. Átfogó szakmai továbbképzés biztosítása a bűnüldöző szervek tagjai számára etikai normákról és az emberi jogok európai egyezménye által garantált emberi jogokról.
                           
                        
                              —
                           
                           
                              A börtönbüntetés alternatívái alkalmazásának további kiterjesztése új, szabadságelvonással nem járó büntetések bevezetésével és a pártfogó felügyelet kapacitásainak növelésével.
                           
                        
                     Korrupció elleni küzdelem, közigazgatási reform és közszolgálat
                  
                  
                     Rövid távú prioritások
                  
                  
                              —
                           
                           
                              A korrupció elleni küzdelem folytatása, továbbá az olyan releváns nemzetközi jogi eszközök hatékony végrehajtásának biztosítása, mint például az ENSZ Korrupció elleni egyezménye, a korrupcióról szóló büntetőjogi egyezmény és annak kiegészítő jegyzőkönyve, valamint az Európa Tanács Korrupció Elleni Államok Csoportja (GRECO) által kiadott ajánlások, illetve az OECD korrupcióellenes hálózata által Kelet-Európa és Közép-Ázsia számára megfogalmazott ajánlások.
                           
                        
                              —
                           
                           
                              A polgárok tájékoztatáshoz való jogának – mint a korrupció eredményes megelőzése egyik kulcsfontosságú eszközének – megerősítése.
                           
                        
                              —
                           
                           
                              A már létező felügyeleti, ellenőrző és pénzügyi nyomozást végző szervek kapacitásának további erősítése.
                           
                        
                              —
                           
                           
                              Inkluzív szakpolitikai döntéshozatal folytatása a továbbiakban is, a polgárok részvételével, továbbá a civil társadalom és a nemzeti és helyi hatóságok közötti párbeszéd révén.
                           
                        
                              —
                           
                           
                              A parlament felügyeleti kapacitásainak erősítése az ágazati bizottságok kapacitásának javítása révén.
                           
                        
                              —
                           
                           
                              A közigazgatási reform menetrendjének további végrehajtása, valamint a menetrend és az ahhoz kapcsolódó stratégiák koordinálásának, nyomon követésének és az azokról való jelentéstételnek az erősítése politikai és igazgatási szinten egyaránt.
                           
                        
                              —
                           
                           
                              Új közszolgálati jogi keret végrehajtása professzionálisabb és érdemeken alapuló közszolgálat biztosítása érdekében.
                           
                        
                     Középtávú prioritások
                  
                  
                              —
                           
                           
                              A nemzeti korrupcióellenes stratégia és cselekvési terv hatékony végrehajtásának folytatódó biztosítása a korrupció – mindenekelőtt a bonyolult korrupciós ügyek – megelőzése, feltárása és kezelése érdekében.
                           
                        
                              —
                           
                           
                              A korrupció állítólagos esetei hatékony kivizsgálásának folytatódó biztosítása, továbbá az összeférhetetlenség megelőzését szolgáló hatékony rendszer létrehozása.
                           
                        
                              —
                           
                           
                              A közigazgatási reform menetrendjének és az ahhoz kapcsolódó stratégiáknak az aktualizálása a közigazgatási elveknek megfelelően.
                           
                        
                              —
                           
                           
                              Elszámoltatható, hatékony, eredményes, átlátható közigazgatás előmozdítása és érdemeken alapuló, professzionális közszolgálat kiépítése.
                           
                        
                              —
                           
                           
                              A kormányzás és a közigazgatási reform erősítése helyi szinten, az európai normáknak megfelelően.
                           
                        
            
                  iii.
               
               
                  
                     Az emberi jogok és alapvető szabadságok tiszteletben tartásának biztosítása az emberi jogok és alapvető szabadságok védelmére vonatkozó átfogó együttműködés révén, többek között a Thomas Hammarberg „Grúzia átalakulóban” című jelentésében hangsúlyozottak szerint. Az együttműködés kiterjed többek között a következőkre:
                  
                  
                     Rövid távú prioritások
                  
                  
                              —
                           
                           
                              A nemzeti emberi jogi stratégia és cselekvési terv aktív végrehajtása, ideértve az ENSZ-szervek, az EBESZ/ODIHR, az Európa Tanács / a Rasszizmus és Intolerancia Elleni Európai Bizottság és a nemzetközi emberi jogi szervezetek konkrét ajánlásait, különösen a megkülönböztetés elleni politikák végrehajtása, a kisebbségek és a magánélet védelme, valamint a vallásszabadság biztosítása tekintetében.
                           
                        
                              —
                           
                           
                              A megkülönböztetés elleni törvény további tényleges végrehajtása a megkülönböztetés elleni hatékony védelem biztosítása érdekében.
                           
                        
                              —
                           
                           
                              Lépések megtétele az Európa Tanács releváns, megkülönböztetés elleni küzdelmet szolgáló jogi eszközeinek – köztük az Európa Tanácsnak a nőkkel szembeni erőszak és a kapcsolati erőszak elleni küzdelemről és azok megelőzéséről szóló Egyezményének (az isztambuli egyezménynek) – az aláírása, megerősítése és a nemzeti jogba való átültetése felé, továbbá a fogyatékossággal élő személyek jogairól szóló ENSZ-egyezménynek a nemzeti jogba való átültetése és végrehajtása felé.
                           
                        
                              —
                           
                           
                              A reproduktív és szexuális egészséghez, a tájékoztatáshoz és a megelőzéshez való hozzáférés javítása, továbbá a nőkkel szembeni káros gyakorlatok, többek között a nemi szervek megcsonkítása és a megalázó bánásmód más formái elleni küzdelem folytatása, mindenekelőtt a vidéki területeken.
                           
                        
                     Középtávú prioritások
                  
                  
                              —
                           
                           
                              Hatékony pert megelőző és peren kívüli mechanizmusok fenntartása mind a vitarendezés, mind az emberi jogok védelme területén.
                           
                        
                              —
                           
                           
                              Az emberi jogok és a megkülönböztetésmentesség további tudatosításának előmozdítása az igazságszolgáltatáson, a bűnüldözésen és a közigazgatáson belül, többek között idevágó képzések keretében.
                           
                        
                              —
                           
                           
                              A tömegtájékoztatás sokszínűségének, átláthatóságának és függetlenségének további erősítése az Európa Tanács ajánlásainak megfelelően.
                           
                        
                              —
                           
                           
                              Az ombudsmani hivatal ajánlásainak figyelembevétele a politikai döntéshozatalban, továbbá megfelelő erőforrások biztosítása és az ombudsmani hivatal erősítése. Együttműködés az ombudsmannal a megkülönböztetéssel kapcsolatos ügyekkel, továbbá a megkülönböztetés elleni törvényben előirányzott intézményi mechanizmus hatékony működésével kapcsolatban tett ajánlásait illetően, ideértve adott esetben a jogszabály módosítását is.
                           
                        
                              —
                           
                           
                              Az emberi jogokkal és társadalmi integrációval foglalkozó parlamenti bizottság monitoringkapacitásának további kiépítése, az emberi jogi stratégia és cselekvési terv végrehajtásához kapcsolódó jogi kérdésekre kiterjedően is.
                           
                        
                              —
                           
                           
                              Együttműködés a társadalmi szervezetekkel és a reprezentatív szociális partnerekkel (szakszervezetek és munkáltatói szervezetek) mint érdekeltekkel és megfigyelést végzőkkel, az EU–Grúzia társulási megállapodás kiemelt területein, beleértve a munkajogot, a magánélethez való jogot, a kisebbségekhez tartozó személyek jogait és egyéb kiszolgáltatott csoportok jogait, valamint a tömegtájékoztatás szabadságát.
                           
                        
                              —
                           
                           
                              Az Európa Tanács által a Regionális vagy Kisebbségi Nyelvek Európai Kartájában meghatározott releváns rendelkezéseknek való megfelelés biztosítása.
                           
                        
                     Rossz bánásmód és kínzás
                  
                  
                     Rövid távú prioritások
                  
                  
                              —
                           
                           
                              A 2017–2018-as időszakra szóló kínzás elleni cselekvési terv elfogadása és a rossz bánásmód és kínzás elleni küzdelmet szolgáló további intézkedések meghozatala, valamint az erőfeszítések fokozása a büntetlenség megszüntetése érdekében.
                           
                        
                              —
                           
                           
                              A bűnüldöző szervek által alkalmazott rossz bánásmód kivizsgálását szolgáló független vizsgálati rendszer létrehozásával annak biztosítása, hogy a büntetés-végrehajtási rendszerben, rendőrségen, hadseregben és egyéb zárt létesítményekben alkalmazott kínzás és rossz bánásmód állítólagos eseteit alaposan, átlátható és független módon kivizsgálják.
                           
                        
                              —
                           
                           
                              Az ombudsmani hivatal által hatáskörébe tartozó nemzeti megelőző mechanizmus további támogatása és az azzal való kapcsolattartás a visszaélések megelőzése céljából, a mechanizmus hatékony működésének biztosítása révén.
                           
                        
                     Középtávú prioritások
                  
                  
                              —
                           
                           
                              További erőfeszítések a büntetés-végrehajtási intézetekben nyújtandó egészségügyi ellátás rendszerének és a fogvatartottak egészségügyi ellátáshoz, többek között a mentális egészségügyi szolgáltatásokhoz való hozzáférésének javítása érdekében. Kapacitásépítés és a zárt intézményekben – vagy azok számára – dolgozó egészségügyi alkalmazottak számára annak lehetővé tétele, hogy feljelentést tehessenek rossz bánásmódra utaló esetekről.
                           
                        
                              —
                           
                           
                              A büntetés-végrehajtási rendszer, a rendőrség, a hadsereg és egyéb zárt létesítmények hatékony belső és külső ellenőrzésének további erősítése a bántalmazás és rossz bánásmód korai felismerése és megelőzése érdekében.
                           
                        
                     Egyenlő bánásmód
                  
                  
                     Rövid távú prioritások
                  
                  
                              —
                           
                           
                              A nemek közötti egyenlőség, továbbá a nők és a férfiak, valamint a kisebbségekhez tartozó személyek közötti egyenlő bánásmód javítása a társadalmi, a politikai és a gazdasági életben, függetlenül az érintett személyek vallásától vagy meggyőződésétől, etnikai vagy nemzeti hovatartozásától, származásától, nemétől, nyelvétől, szexuális irányultságától, nemi identitásától, fogyatékosságától vagy más jellemzőitől.
                           
                        
                              —
                           
                           
                              A nemi alapú erőszak elleni jogszabályok végrehajtásának megerősítése, beleértve a figyelemfelkeltést mind a lakosság, mind egyes szakmai csoportok – például a rendőrség –körében, különösen a vidéki és a kisebbségek által lakott területeken. A jogsértések áldozatai számára a tanácsadói szolgáltatásokhoz és menedékhez való hozzáférés javítása.
                           
                        
                     Középtávú prioritások
                  
                  
                              —
                           
                           
                              Az európai normákhoz való közelítés az egészségügyi és biztonsági szabályok, az anyaság védelmére vonatkozó szabályok, valamint a szülői és munkavállalói kötelezettségek összehangolására vonatkozó szabályok tekintetében a társulási megállapodásban foglaltaknak megfelelően.
                           
                        
                              —
                           
                           
                              Aktív lépések megtétele a nők politikai döntéshozatali fórumokon való képviselete növelésének előmozdítása érdekében.
                           
                        
                     A gyermekek jogai
                  
                  
                     Rövid távú prioritások
                  
                  
                              —
                           
                           
                              Megfelelő erőforrások biztosítása és az ombudsmani hivatal szerepének erősítése a gyermekeket célzó további ombudsmani tevékenységek biztosítása érdekében, többek között az érintett intézményekben, például napközi létesítményekben kialakult helyzet éves ellenőrzésének elvégzése.
                           
                        
                              —
                           
                           
                              A gyermekeket az erőszak minden formájától védő intézkedések középpontba helyezése.
                           
                        
                     Középtávú prioritások
                  
                  
                              —
                           
                           
                              A legkiszolgáltatottabb helyzetű gyermekek (többek között a fogyatékossággal élő gyermekek és az utcára került gyermekek) szükségleteinek kielégítésére irányuló intézkedések fokozása a szociális védelmi mechanizmusok javítása és kiterjesztése révén, továbbá a fogyatékossággal élő gyermekek habilitációját/rehabilitációját szolgáló programokhoz való területi hozzáférés támogatása, valamint lépések megtétele a gyermekmunka megszüntetése felé.
                           
                        
                              —
                           
                           
                              A fiatalkorúakkal foglalkozó igazságügyi rendszer reformjának folytatása.
                           
                        
                              —
                           
                           
                              A gyermekek intézményi elhelyezésének további visszaszorítása.
                           
                        
                     Szakszervezeti jogok és alapvető munkaügyi normák
                  
                  
                     Rövid távú prioritások
                  
                  
                              —
                           
                           
                              A munkaügyi felügyeleti rendszernek a munkahelyi egészség és biztonság területén betöltendő felügyeleti funkcióit meghatározó jogi keret elfogadása, továbbá a felügyelők hatáskörei meglévő jogszabályokban foglalt korlátozásainak felszámolása a Nemzetközi Munkaügyi Szervezet (ILO) normáinak megfelelően.
                           
                        
                     Középtávú prioritások
                  
                  
                              —
                           
                           
                              A (2013 júniusában elfogadott( munka törvénykönyvének végrehajtása, valamint annak és az egyéb vonatkozó jogszabályoknak a további közelítése az ILO-normákhoz. A munka törvénykönyve végrehajtásának támogatása munkaügyi viták rendezését szolgáló eljárásokkal, valamint tárgyalási kultúra kialakítása közvetítőket tartalmazó jegyzék jóváhagyásával.
                           
                        
                              —
                           
                           
                              Az arra irányuló munka folytatása, hogy eredményes munkaügyi felügyeleti rendszer jöjjön létre, amely megfelelő hatáskörrel és kapacitásssal rendelkezik a munkakörülmények és a munkaügyi kapcsolatok vizsgálatához az ILO-normáknak megfelelően.
                           
                        
                              —
                           
                           
                              A Szociális Partnerségi Hármas Bizottság hatékony működésének biztosítása és a szociális párbeszéd további javítása az ILO-val folytatott együttműködés révén.
                           
                        
            2.3   Kül- és biztonságpolitika
      
      Fokozatos konvergenciára irányuló párbeszéd és együttműködés a közös kül- és biztonságpolitika (KKBP) terén, a közös biztonság- és védelempolitikát (KBVP) is beleértve, mely elsősorban a konfliktus-megelőzési és válságkezelési kérdésekre, a regionális stabilitásra, a lefegyverzésre, a non-proliferációra, a fegyverzet-ellenőrzésre és a fegyverkivitel ellenőrzésére összpontosít. Az e területen folytatott együttműködés közös értékeken és kölcsönös érdekeken alapul és célja, hogy növelje a szakpolitikai konvergenciát és hatékonyságot, a kétoldalú, nemzetközi és regionális fórumok biztosította lehetőségek kihasználásával.
      
         Rövid távú prioritások
      
      
                  —
               
               
                  Az együttműködés folytatása annak érdekében, hogy Grúzia nagyobb arányban csatlakozzon az EU KKBP-nyilatkozatokhoz.
               
            
                  —
               
               
                  Az együttműködés folytatása annak érdekében, hogy Grúzia nagyobb arányban csatlakozzon az önálló uniós szankciókhoz.
               
            
                  —
               
               
                  Az együttműködés folytatása az uniós integrációval kapcsolatos kérdésekről folytatott stratégiai kommunikáció területén.
               
            
                  —
               
               
                  A konfliktusmegelőzésre és a válságkezelésre vonatkozó gyakorlati együttműködés megerősítése Grúzia Unió által irányított civil és katonai válságkezelési műveletekben való részvételének elősegítésével, valamint konzultáció és képzés biztosításával a KBVP területén (a 2013 novemberében aláírt, a részvétel kereteinek meghatározásáról szóló megállapodás, valamint a KBVP-hez kapcsolódó keleti partnerségi panel multilaterális kerete alapján).
               
            
                  —
               
               
                  Grúzia részvételének előmozdítása és megkönnyítése a KBVP-vel kapcsolatos képzési és konzultációs tevékenységekben (a KBVP-ről folytatott rendszeres kétoldalú konzultációk és a keleti partnerségi panel többoldalú keretében).
               
            
                  —
               
               
                  Grúzia uniós ügynökségekkel való együttműködésének elősegítése a KBVP-vel kapcsolatos kérdésekben.
               
            
                  —
               
               
                  A regionális együttműködés előmozdítása olyan biztonsági kérdésekben, mint a javított határigazgatás, a migrációkezelés, a kritikus infrastruktúra védelme, exportellenőrzés, szükséghelyzeti reagálás, polgári védelem, a csempészet és az illegális kereskedelem elleni fellépés (például biológiai és nukleáris anyagok), továbbá megfelelő személyzet képzése, elsősorban a grúziai vegyi, biológiai, radiológiai és nukleáris (CBRN) anyagokkal foglalkozó kiválósági központon keresztül.
               
            
         Középtávú prioritások
      
      
                  —
               
               
                  Közös hozzájárulás a pragmatikus együttműködést elősegítő környezet megteremtéséhez, valamint a regionális és nemzetközi kérdésekről szóló politikai párbeszéd és együttműködés kialakítása, többek között az Európa Tanács és az EBESZ keretén belül.
               
            
                  —
               
               
                  A békés konfliktusmegoldás és a nemzetközi stabilitás és biztonság előmozdítása hatékony multilateralizmus alapján.
               
            
                  —
               
               
                  A grúz állam és társadalom ellenálló képességébe és a hibrid fenyegetések elleni küzdelmet szolgáló kapacitásaiba való befektetés növelése Grúziának a biztonságot és a fejlesztést szolgáló kapacitásépítési kezdeményezésbe való bevonása révén, olyan intézményi támogatás, képzések és felszerelések biztosításán keresztül, amelyek hozzájárulnak az EU kül- és biztonságpolitikára vonatkozó globális stratégiájának hatékonyságához.
               
            
                  —
               
               
                  Grúzia EU-val folytatott együttműködésének előmozdítása Grúzia biztonsági ágazatának hatékony reformja területén.
               
            
                  —
               
               
                  A szuverenitásnak, a területi integritásnak, a határok sérthetetlenségének és a függetlenségnek az ENSZ Alapokmányában és az EBESZ Helsinki Záróokmányában rögzített elvei tiszteletben tartásának együttes előmozdítása.
               
            
         Terrorizmus, a tömegpusztító fegyverek elterjedésének megakadályozása és a fegyverek illegális exportja
      
      
         Rövid távú prioritások
      
      
                  —
               
               
                  Együttműködés és közreműködés a tömegpusztító fegyverek és hordozóeszközeik elterjedése elleni küzdelemben, a leszerelési és nonproliferációs nemzetközi szerződések és megállapodások alapján fennálló, valamint egyéb vonatkozó nemzetközi kötelezettségek teljes mértékű teljesítése és nemzeti végrehajtása révén.
               
            
         Középtávú prioritások
      
      
                  —
               
               
                  A terrorizmus elleni, az emberi jogok tiszteletben tartásán alapuló küzdelemre – így a terrorista cselekmények jogi fogalmának meghatározására – vonatkozó konszenzus elmélyítésére irányuló együttműködés, többek között a nemzetközi terrorizmus elleni átfogó egyezménnyel kapcsolatos megállapodás előmozdításával.
               
            
                  —
               
               
                  Együttműködés az importált, exportált vagy tranzitban lévő áruk biztonságát és védelmét biztosító, kockázatalapú vámellenőrzés terén.
               
            
                  —
               
               
                  A kézi- és könnyűfegyverek, és az azokhoz szükséges lőszerek tiltott kereskedelme elleni küzdelem a jelenleg hatályos nemzetközi megállapodások, az ENSZ Biztonsági Tanácsának határozatai, valamint az e területen alkalmazandó más nemzetközi jogi eszközök szerinti kötelezettségvállalások alapján.
               
            
                  —
               
               
                  Folyamatos együttműködés a hagyományos fegyverek exportjának ellenőrzése területén, a katonai technológia és felszerelések kivitelének ellenőrzéséről szóló uniós közös álláspont alapján. Az együttműködés fejlesztése a fegyverkereskedelem elleni küzdelem és a fegyverkészletek megsemmisítése területén.
               
            
                  —
               
               
                  A nukleáris fegyverek elterjedésének megakadályozásáról szóló szerződés mindhárom pillérének kiegyensúlyozott módon történő végrehajtásában való folytatódó részvétel.
               
            
         Békés konfliktusrendezés
      
      
         Rövid távú prioritások
      
      
                  —
               
               
                  Az EU és Grúzia közötti hatékony együttműködés fenntartása a konfliktus elfogadott formátumok keretében történő rendezése céljából, ideértve az annak meghatározása érdekében folytatott konzultációkat, hogy milyen módon vonható be Abházia és Csinvali/Dél-Oszétia grúz régió a mélyülő EU–Grúzia kapcsolatokba.
               
            
                  —
               
               
                  A konfliktusrendezésre irányuló hatékony együttműködés és koordináció fokozása az EU és Grúzia között, többek között rendszeres politikai párbeszéd révén.
               
            
                  —
               
               
                  Konstruktív részvétel fenntartása az EU, az ENSZ és az EBESZ társelnöksége mellett folytatott genfi nemzetközi tárgyalásokon, valamint a tárgyalások támogatásának biztosítása.
               
            
                  —
               
               
                  Az Európai Unió grúziai megfigyelő missziója jószolgálatának teljes mértékű és hatékony igénybe vétele a stabilitáshoz, a normalizáláshoz – ezen belül az adminisztratív határvonal mindkét oldalán élő helyi közösségek biztonságos és rendezett életének elősegítéséhez – és a bizalomépítéshez való hozzájárulás céljából, többek között az incidensek megelőzésére és a reagálásra szolgáló mechanizmus és minden más megfelelő mechanizmus, intézkedés vagy megoldás révén.
               
            
                  —
               
               
                  A békés konfliktusrendezésre irányuló erőfeszítések támogatása, többek között az Abházia és Csinvali/Dél-Oszétia grúz régió lakosságával folytatott kapcsolattartáson keresztül, figyelembe véve Grúzia megbékélési és közeledési politikáját, valamint az EU el nem ismerési és közeledési politikáját, amellyel kapcsolatban az EU és Grúzia együttműködik.
               
            
                  —
               
               
                  Együttműködés az EU és Grúzia közötti politikai társulási és gazdasági integrációs folyamatból, többek között a schengeni térségben való rövid távú vízummentes tartózkodást lehetővé tevő rendszerből származó előnyöknek és lehetőségeknek az adminisztratív határvonalon túli lakossággal való megosztása terén.
               
            
                  —
               
               
                  Megfelelő lépések megtétele a kereskedelem, a szabad mozgás és a gazdasági kapcsolatok előmozdítása érdekében az adminisztratív határvonalakon túllépve, ideértve az olyan jogszabályok felülvizsgálatát, mint például a megszállt területekre vonatkozó törvény. Együttműködés a konfliktus által megosztott közösségek között az emberek közötti kapcsolattartás, a bizalomépítés és a megbékélésre irányuló erőfeszítések ösztönzése érdekében meghozandó intézkedésekkel kapcsolatban.
               
            
                  —
               
               
                  További intézkedések a belső menekültek grúz társadalomba történő fenntartható integrációjának előmozdítása érdekében (tulajdonjogok, munkavállalás, célzott támogatások).
               
            
         Középtávú prioritások
      
      
                  —
               
               
                  További közös erőfeszítések a 2008. augusztus 12-én kötött hatpontos megállapodás, valamint annak későbbi végrehajtási intézkedései teljes körű végrehajtásának biztosítása céljából.
               
            
                  —
               
               
                  További közös erőfeszítések és konkrét lépések a Grúziában jelen lévő nemzetközi szereplők megfelelő szerepvállalása érdekében, ideértve az Európai Unió grúziai megfigyelő missziója (EUMM Grúzia) mandátumának teljes körű végrehajtását.
               
            
                  —
               
               
                  További erőfeszítések minden belső menekült és menekült származási helyére történő biztonságos, méltóságteljes és önkéntes visszatérésének lehetővé tétele érdekében a nemzetközi jog elveinek megfelelően.
               
            
                  —
               
               
                  A felek közötti politikai párbeszéd, valamint az egyéb érintett nemzetközi szereplőkkel folytatott párbeszéd központi napirendi pontjainak egyike lesz a békés konfliktusrendezés a konfliktus tartós rendezésére irányuló lépések megtételével, a konfliktussal kapcsolatos kérdések kezelésére vonatkozó meglévő formátumok sérelme nélkül.
               
            
         Nemzetközi Büntetőbíróság
      
      
                  —
               
               
                  A Nemzetközi Büntetőbírósággal való együttműködés folytatása a Római Statútumnak és kapcsolódó jogi eszközeinek a végrehajtása révén, megfelelő figyelmet fordítva a bíróság integritásának megőrzésére. A Nemzetközi Büntetőbírósággal való együttműködés folytatása, tekintettel a 2008. augusztusi háborúval kapcsolatos vizsgálatokra.
               
            2.4.   Jogérvényesülés, szabadság és biztonság
      
      Grúziának folyamatosan teljesítenie kell a vízumliberalizációról szóló, 2013. február 25-i cselekvési terv négy témakörében meghatározott követelményeket. A cselekvési tervben, többek között a 3. témakörben (Közrend és közbiztonság) foglalt összes kritérium eredményes, folyamatos és fenntartható teljesítése döntő fontosságú az EU-val létrehozott vízummentességi rendszer fenntartásához. A felülvizsgált vízummentesség-felfüggesztési mechanizmussal összhangban felfüggeszthető a vízummentes utazási rendszer azokban az esetekben, amikor egy vagy több konkrét követelmény már nem teljesül (2). A cselekvési terv konkrét kritériumainak teljesítését illetően felmerült indokolt kételyek esetében Grúzia – kérésre – tájékoztatást nyújt az Európai Uniónak.
      A felek együttműködnek a következő területeken:
      
         A személyes adatok védelme
      
      
         Rövid távú prioritások
      
      
                  —
               
               
                  A személyes adatok magas szintű védelmének biztosítása az európai normáknak megfelelően, továbbá gyakorlati lépések megtétele a személyes adatok védelméhez való jog tiszteletben tartásának biztosítása érdekében, többek között a büntető igazságszolgáltatás terén; az adatvédelmi előírások alkalmazásának biztosítása a köz- és a magánszférában.
               
            
         Középtávú prioritások
      
      
                  —
               
               
                  Az adatvédelmi hatóság (az adatvédelmi biztos hivatala) kapacitásainak további megerősítése és az adatvédelmi előírások alkalmazásának nyomon követése.
               
            
                  —
               
               
                  A személyes adatok védelmét szabályozó jogi keret végrehajtásának folytatása az összes ágazatban, a személyes adatok európai eszközöknek és előírásoknak megfelelő, magas szintű védelmének biztosítása érdekében.
               
            
                  —
               
               
                  A grúz adatvédelmi jogszabályok és gyakorlat közelítése a legfrissebb európai adatvédelmi normákhoz.
               
            
         Migráció és menekültügy
      
      
         Rövid távú prioritások
      
      
                  —
               
               
                  Az egységes migrációs elemzési rendszer és a migrációs kockázatelemzés teljes körű működőképességének biztosítása, valamint beszámolás a migrációs adatok elemzésének és a kockázatértékelésnek az ehhez kapcsolódó javításairól.
               
            
                  —
               
               
                  Az irreguláris migráció elleni küzdelmet és a legális migráció elősegítését szolgáló mechanizmusok létrehozása, többek között a migránsok jogairól és kötelességeiről, az uniós munkaerőpiachoz való hozzáférésükre vonatkozó szabályokról, valamint a vízummentességi rendszer szerinti jogokkal való bármilyen visszaéléssel kapcsolatos felelősségre vonásról szóló folyamatos, célirányos tájékoztatási kampányok révén.
               
            
                  —
               
               
                  Eredményjelentés a grúziai nem biometrikus útlevek fokozatos kivonásáról a vízumliberalizációs cselekvési tervnek megfelelően.
               
            
         Középtávú prioritások
      
      
                  —
               
               
                  Grúzia migrációs stratégiájának (2016–2020) és az azt kísérő cselekvési tervnek a hatékony végrehajtása.
               
            
                  —
               
               
                  Grúzia migrációs profiljának rendszeres frissítése (legalább kétévenként).
               
            
                  —
               
               
                  Az EU–Grúzia visszafogadási egyezmény hatékony végrehajtásának folytatása, valamint a mobilitási központok és a reintegrációs tevékenységek zökkenőmentes áthelyezése Grúzia reintegrációról szóló állami programjába.
               
            
                  —
               
               
                  A gyakorlati együttműködés kialakításának folytatása az EU–Grúzia mobilitási partnerség keretében.
               
            
         Határigazgatás
      
      
         Középtávú prioritások
      
      
                  —
               
               
                  Grúzia állami integrált határigazgatási stratégiájának (2014–2018) és a kísérő cselekvési tervnek a hatékony végrehajtása.
               
            
                  —
               
               
                  A magas színvonalú határforgalom-ellenőrzés és határőrizet fenntartása a migrációadminisztrációs rendszer (BMARS) segítségével és a határművelet-igazgatási rendszer (BOMS) projekt végrehajtása révén.
               
            
                  —
               
               
                  Előrelépés az államhatárok kijelölése kérdésében a szomszédos országokkal.
               
            
         A szervezett bűnözés elleni küzdelem
      
      
         Rövid távú prioritások
      
      
                  —
               
               
                  Az emberkereskedelem elleni küzdelemről szóló, a 2017–2018-as időszakra vonatkozó cselekvési terv hatékony végrehajtása, továbbá az állami hatóságokat érintő kapacitásfejlesztési tevékenységek folytatása az emberkereskedelem eseteinek proaktív azonosítása és hatékony kivizsgálása érdekében.
               
            
                  —
               
               
                  Az emberkereskedelem eseteinek proaktív azonosítása és kivizsgálása hatékonyságának nyomon követése és az arról való jelentéstétel.
               
            
         Középtávú prioritások
      
      
                  —
               
               
                  További erőfeszítések a szervezett bűnözés megelőzése és az ellene való küzdelem területén.
               
            
                  —
               
               
                  Az együttműködés továbbfejlesztése az EU-tagállamok és a grúz bűnüldöző hatóságok között a szervezett bűnözés hatékony visszaszorítása érdekében, továbbá az Europollal kötött együttműködési megállapodás végrehajtása, valamint további együttműködés a CEPOL-lal a bűnüldözéssel kapcsolatos képzések területén.
               
            
                  —
               
               
                  A számítástechnikai bűnözés elleni küzdelemre irányuló együttműködés erősítése, továbbá ezzel kapcsolatos bűnüldözési képzés nyújtása a grúz hatóságoknak.
               
            
         A tiltott kábítószerek elleni küzdelem
      
      
         Rövid távú prioritások
      
      
                  —
               
               
                  A nemzeti kábítószer-ellenes stratégia és cselekvési terv (2016–2018) végrehajtása.
               
            
         Középtávú prioritások
      
      
                  —
               
               
                  A kábítószer-kérdésre irányuló kiegyensúlyozott és integrált megközelítés fenntartása a kábítószer-fogyasztás egészségügyi és társadalmi következményeinek kezelése érdekében, valamint hatékonyabb megelőzés biztosítása, továbbá a tiltott kábítószerek kínálatának és keresletének csökkentése és az azokkal való kereskedelem visszaszorítása.
               
            
                  —
               
               
                  A rendszeres párbeszéd folytatása a keleti partnerség kábítószerügyi párbeszéde keretében.
               
            
                  —
               
               
                  Az együttműködés és az információcsere elmélyítése, többek között a Kábítószer és Kábítószerfüggőség Európai Megfigyelőközpontja (EMCDDA) és a grúz Igazságügyi Minisztérium közötti egyetértési megállapodás kínálta lehetőségek lehető legjobb kihasználása révén.
               
            
         Pénzmosás és a terrorizmus finanszírozása
      
      
         Rövid távú prioritások
      
      
                  —
               
               
                  A grúziai jogszabályok összehangolása a negyedik pénzmosási irányelvvel.
               
            
                  —
               
               
                  A befagyasztást és a vagyonelkobzást elrendelő határozatok számának, valamint a befagyasztott és elkobzott vagyon becsült értékének nyomon követése és jelentése annak érdekében, hogy biztosítható legyen a bűncselekményből származó vagyon elkobzására vonatkozó grúziai jogszabályok hatékony végrehajtása.
               
            
         Középtávú prioritások
      
      
                  —
               
               
                  További erőfeszítések megtétele a pénzmosás és a terrorizmus finanszírozásának megelőzését és az azok elleni küzdelmet szolgáló jogi és intézményi keret továbbfejlesztésére, többek között az említett területeket szabályozó uniós jogszabályokhoz való közelítés révén.
               
            
                  —
               
               
                  A Pénzügyi Akció Munkacsoport (FATF) terrorizmusfinanszírozásról szóló ajánlásaiban szereplő standardok végrehajtásának folytatása.
               
            
                  —
               
               
                  Az operatív együttműködés megerősítése a vagyonelkobzás, a vagyonvisszaszerzés és a vagyonkezelés terén a grúziai hatóságok és az EU vagyon-visszaszerzési hivatalai közötti hatékony kommunikáció és a bevált gyakorlatok cseréje révén.
               
            
         Együttműködés a terrorizmus elleni küzdelemben
      
      
         Középtávú prioritások
      
      
                  —
               
               
                  A Grúzia és az EUROPOL közötti, április 4-én aláírt operatív megállapodás kínálta lehetőségek teljes körű igénybe vétele a terrorista szervezetekre, csoportokra, azok tevékenységére és támogató hálózataira vonatkozó információk cseréjének megkönnyítése céljából.
               
            
         Jogi együttműködés
      
      
         Rövid távú prioritások
      
      
                  —
               
               
                  Az Eurojusttal megkötendő operatív együttműködési megállapodás aláírását és végrehajtásának előmozdítását szolgáló hatékony és intenzív intézkedések meghozatala.
               
            
         Középtávú prioritások
      
      
                  —
               
               
                  A polgári és kereskedelmi ügyekben folytatott igazságügyi együttműködés fokozása a polgári ügyekben való igazságügyi együttműködésről szóló többoldalú egyezményekhez való csatlakozás és azok végrehajtása révén, különös tekintettel a Hágai Nemzetközi Magánjogi Konferencia olyan főbb, az igazságügyi együttműködéssel és a gyermekek védelmével kapcsolatos egyezményeire, mint például a polgári és kereskedelmi ügyekben a bírósági és bíróságon kívüli iratok külföldi kézbesítéséről szóló 1965. évi egyezmény, a polgári és kereskedelmi ügyekben külföldön történő bizonyításfelvételről szóló 1970. évi egyezmény, a joghatósági megállapodásokról szóló 2005. évi egyezmény, továbbá a gyermektartásról és a családi tartások egyéb formáiról szóló, 2007. évi hágai egyezmény és annak a tartási kötelezettségekre alkalmazandó jogra vonatkozó jegyzőkönyve.
               
            
                  —
               
               
                  A büntetőügyekben folytatott igazságügyi együttműködés megerősítése a megfelelő egyezményekhez – különösen az Európa Tanács egyezményeihez – történő csatlakozás és azok végrehajtása révén.
               
            2.5   Kereskedelem és kereskedelemmel kapcsolatos ügyek
      
      A társulási megállapodás jelentős részét teszi ki a mélyreható és átfogó szabadkereskedelmi térség. Ezért várható, hogy a IV. címhez (KERESKEDELEM ÉS KERESKEDELEMMEL KAPCSOLATOS ÜGYEK) tartozó ezen rész végrehajtása a társulási megállapodás kontextusában és az EU–Grúzia kapcsolatok keretében betöltött jelentőségének megfelelő prioritást fog élvezni.
      
         Árukereskedelem
      
      A felek együttműködnek – elsősorban közös konzultációk keretében – a társulási megállapodás áruk piacra jutására vonatkozó rendelkezéseinek végrehajtásában az alábbiak céljából:
      
         Rövid távú prioritások
      
      
                  —
               
               
                  További előrelépés a kereskedelmi statisztikák területén.
               
            
                  —
               
               
                  Annak biztosítása, hogy a kereskedelemben a felek között jelenleg alkalmazott importvámok emelésére nem kerül sor a megállapodás hatálybalépését követően (felfüggesztési záradék).
               
            
         Középtávú prioritások
      
      
                  —
               
               
                  Grúzia támogatása exportstruktúrájának diverzifikáltabbá tételében, ideértve új termékek exportját az EU piacára.
               
            
                  —
               
               
                  Szoros együttműködés a kijátszásellenes mechanizmus hatékony alkalmazása érdekében.
               
            
                  —
               
               
                  Grúzia segítése az olyan jogszabályok megszövegezésében és végrehajtásában, amelyeket a piacra jutással vagy azzal kapcsolatos más kérdéseket illetően szándékozik kidolgozni (például piacvédelmi eszközök).
               
            
                  —
               
               
                  Információcsere biztosítása a piacra jutással kapcsolatos fejleményekről és a piacra jutással kapcsolatos politikáról.
               
            
         Műszaki előírások, szabványosítás és kapcsolódó infrastruktúra
      
      A felek együttműködnek a szabványosítási, a technikai szabályozási, a metrológiai, a piacfelügyeleti, a hitelesítési és a megfelelőség-értékelési rendszerek uniós rendszerekhez való fokozatos közelítése céljából, a társulási megállapodásban foglaltak szerint. Az együttműködés kiterjed többek között a következőkre:
      
         Középtávú prioritások
      
      
                  —
               
               
                  Azon jogszabályok kidolgozása, amelyeknek a társulási megállapodás alapján történő végrehajtására Grúzia kötelezettséget vállalt a kereskedelem technikai akadályainak felszámolásáról szóló stratégiával összhangban.
               
            
                  —
               
               
                  A szabványok, a technikai szabályozás, a metrológia, a piacfelügyelet, a hitelesítés és a megfelelőség-értékelési eljárások kezelésével kapcsolatos infrastruktúra kiépítése, többek között uniós támogatással.
               
            
                  —
               
               
                  Az érdekelteknek, többek között a gazdasági szereplőknek a harmonizált jogszabályok végrehajtására való felkészítése és az új jogszabályokhoz való alkalmazkodásuk elősegítése.
               
            
                  —
               
               
                  A piacfelügyeleti stratégia végrehajtásának folytatása az ipari termékek területén.
               
            
                  —
               
               
                  A piacfelügyelet területén az érintett grúziai állami intézmények és piacfelügyeleti szervek közigazgatási kapacitásainak erősítése.
               
            
                  —
               
               
                  További képzések nyújtása az érintett kormányzati szervekben és ügynökségekben dolgozó igazgatási alkalmazottak számára.
               
            
                  —
               
               
                  Információcsere a kereskedelem technikai akadályainak felszámolásáról szóló stratégia és a piacfelügyeleti stratégia valamennyi releváns szempontjáról, adott esetben az időtartamot is beleértve.
               
            
         Állat- és növény-egészségügyi (SPS) intézkedések
      
      A felek együttműködnek annak érdekében, hogy Grúziát felkészítsék az élelmiszerekre és takarmányokra vonatkozó állat- és növény-egészségügyi jogszabályainak, növény-egészségügyi, állat-egészségügyi és állatjóléti jogszabályainak és gyakorlatainak az uniós szabályokhoz és gyakorlatokhoz való közelítésére, a társulási megállapodás vonatkozó mellékleteiben foglaltaknak megfelelően. Az együttműködés kiterjed többek között a következőkre:
      
         Rövid távú prioritások
      
      
                  —
               
               
                  Az élelmiszerekre és takarmányokra, állat- és növényegészségügyre és -biztonságra vonatkozó korai figyelmeztető rendszer támogatása.
               
            
                  —
               
               
                  Tájékoztató kampányok szervezése az érintett hivatalokkal, vállalkozásokkal és nem kormányzati szervezetekkel az uniós piacra jutási követelményekről, valamint a civil társadalommal az élelmiszer- és takarmánybiztonság fogyasztói vonatkozásairól.
               
            
                  —
               
               
                  További uniós műszaki tanácsadás és támogatás Grúziának a jogszabályok kidolgozásához és végrehajtásához, beleértve az érintett személyzet képzését, továbbá kapacitásépítés biztosítása az illetékes hatóságok számára és a laboratóriumi kapacitások javításának támogatása, az uniós követelményekkel összhangban.
               
            
                  —
               
               
                  A grúziai vállalkozások alkalmazkodási kapacitásainak javítása a harmonizált jogszabályok végrehajtásához.
               
            
         Középtávú prioritások
      
      
                  —
               
               
                  Grúzia támogatása az állat- és növény-egészségügyi területen folytatott kockázatelemzés javításában. Az állat- és növény-egészségügyi, valamint élelmiszer-biztonsági ellenőrzések elvégzésének biztosítása a határállomásokon.
               
            
                  —
               
               
                  A grúziai vállalkozások alkalmazkodásának elősegítése a harmonizált jogszabályok végrehajtásához.
               
            
                  —
               
               
                  Együttműködés az állatjólét területén, valamint az antibiotikum-rezisztencia elleni küzdelem érdekében az antibiotikumoknak az állattenyésztésben való csökkentett használata területén.
               
            
         Vámkönnyítések és a kereskedelmi eljárások egyszerűsítése
      
      A felek együttműködnek annak érdekében, hogy Grúzia közelítse jogszabályait az uniós vívmányokhoz és a társulási megállapodás vonatkozó mellékletében említett nemzetközi standardokhoz. A közelítésnek az Uniós Vámkódexen kell alapulnia, amelyet 2016. május 1-jétől alkalmaznak. A társulási megállapodás vonatkozó mellékletének tükröznie kell a Közösségi Vámkódex Uniós Vámkódexszel való felváltását.
      
         Rövid távú prioritások
      
      
                  —
               
               
                  A vámügyi együttműködés stratégiai keretének végrehajtása.
               
            
                  —
               
               
                  A szellemi tulajdonjog vámhatósági érvényesítéséről szóló grúziai jogszabály közelítése az uniós vívmányokhoz, a társulási megállapodásban előirányzottak szerint.
               
            
         Középtávú prioritások
      
      
                  —
               
               
                  Grúzia engedélyezett gazdálkodói rendszerének közelítése az EU rendszeréhez.
               
            
                  —
               
               
                  A grúz vámhatóságok modernizálásának folytatása.
               
            
                  —
               
               
                  A vámeljárások további egyszerűsítése és korszerűsítése.
               
            
                  —
               
               
                  Segítségnyújtás Grúziának az egységes árutovábbítási eljárásról szóló egyezményhez való csatlakozásához.
               
            
                  —
               
               
                  Együttműködés a kockázatalapú vámellenőrzés területén és azoknak a releváns információknak a megosztása, amelyek hozzájárulnak a kockázatkezelés és az ellátási láncok biztonságának javításához, a jogszerű kereskedelem megkönnyítéséhez, valamint az importált, exportált és tranzitban lévő áruk biztonságához és védelméhez.
               
            
                  —
               
               
                  A csalás elleni küzdelemmel kapcsolatos párbeszéd megerősítése a jogellenes kereskedelem megelőzése érdekében, többek között a jövedéki termékek esetében, különösen a vámügyekben történő kölcsönös közigazgatási segítségnyújtásról szóló jegyzőkönyv keretében zajló megerősített együttműködés révén.
               
            
                  —
               
               
                  Az engedélyezett gazdálkodói rendszer kölcsönös elismerésének mérlegelése a társulási megállapodásban előirányzottak szerint.
               
            
         Származási szabályok
      
      A felek együttműködnek a társulási megállapodás vonatkozó jegyzőkönyvében meghatározott, továbbá Grúzia pán-euromediterrán preferenciális származási szabályokról szóló regionális egyezményhez való csatlakozásából következő szabályok végrehajtásában. Ez az együttműködés az alábbiakra terjed majd ki:
      
         Rövid távú prioritások
      
      
                  —
               
               
                  A Grúzia vámigazgatási szervei által az áruk származásnak tanúsítása és ellenőrzése során alkalmazott jelenlegi eljárások megvitatása.
               
            
         Középtávú prioritások
      
      
                  —
               
               
                  Grúzia csatlakozását követően a származási szabályokról szóló jelenlegi jegyzőkönyv (a társulási megállapodás 2. jegyzőkönyve) felváltása a pán-euromediterrán preferenciális származási szabályokról szóló regionális egyezményre való hivatkozással.
               
            
                  —
               
               
                  A preferenciális származás tanúsítására és ellenőrzésére vonatkozó képzések folytatása Grúzia vámigazgatási szervei számára.
               
            
         Letelepedés, szolgáltatáskereskedelem és elektronikus kereskedelem
      
      A felek a társulási megállapodás vonatkozó rendelkezéseinek megfelelően folytatják a letelepedésről, szolgáltatáskereskedelemről és az elektronikus kereskedelemről szóló párbeszédet. Ezenfelül a felek a társulási megállapodás vonatkozó mellékleteiben előirányzottaknak megfelelően előkészítik a szolgáltatások terén tett vállalások végrehajtását. Ez kiterjed többek között a megfelelő képzés és adminisztratív kapacitás biztosítására a jogszabályok tervezett közelítése érdekében, valamint a közelítésre kiválasztott területeken tervezett és folyamatban lévő munkával kapcsolatos rendszeres információcsere biztosítására.
      
                  —
               
               
                  Információk és tapasztalatok cseréje az interoperábilis e-kereskedelmi platformok fejlesztésével kapcsolatban.
               
            
                  —
               
               
                  Információk és tapasztalatok cseréje a postai szolgáltatásokról szóló irányelv kulcsfontosságú elveinek végrehajtásában érintetteket célzó kampányról, különös tekintettel az általános postai szolgáltatási kötelezettségre, valamint más postai politikákra.
               
            
         Folyó fizetések és tőkemozgás
      
      A felek folytatják a tőkemozgásokra és fizetésekre vonatkozó párbeszédet, különös tekintettel az összes jelenlegi kötelezettségvállalás teljesítésének ellenőrzésére és a társulási megállapodás végrehajtására való felkészülésre.
      
         Közbeszerzés
      
      A felek együttműködnek Grúziának a társulási megállapodás közbeszerzési fejezete és a kapcsolódó reformok végrehajtására való felkészítése területén. Az együttműködés kiterjed többek között a következőkre:
      
         Középtávú prioritások
      
      
                  —
               
               
                  Pontos és aktuális információk szolgáltatása a közbeszerzési politikát és annak végrehajtását érintő, tervezett jogalkotási munkáról, mind a jogszabályok közelítésére, mind a közbeszerzési intézmények létrehozására vonatkozóan. Grúzia kormánya 2016. március 31-én már elfogadta az átfogó menetrendet, amely öt szakaszra lebontott, a 2016 és 2022 közötti időszakban végrehajtandó intézkedéseket tartalmaz. A felek folytatják a menetrend végrehajtásával kapcsolatos megbeszéléseket, többek között Grúzia közbeszerzési jogszabályainak az uniós közbeszerzési vívmányokhoz való közelítése érdekében, a társulási megállapodásban előirányzottaknak megfelelően.
               
            
         Szellemi tulajdonjogok
      
      A felek együttműködnek abban, hogy Grúzia felkészüljön arra, hogy jogszabályait közelíti az uniós vívmányokhoz és a szellemi tulajdonjogok – többek között a földrajzi jelzések – védelmére vonatkozó nemzetközi standardokhoz, a társulási megállapodásban foglaltaknak megfelelően, továbbá biztosítani fogják minden szellemi tulajdonjog hatékony védelmét, ideértve a földrajzi jelzések oltalmát is. Az együttműködés kiterjed többek között a következőkre:
      
         Középtávú prioritások
      
      
                  —
               
               
                  Mindkét fél jogosultjai számára szellemi tulajdonjogaik magas szintű védelmének, valamint e jogok érvényesítésének biztosítása.
               
            
                  —
               
               
                  A felelős kormányzati szervek és végrehajtó hivatalok jogérvényesítési kapacitásának erősítése, valamint az igazságügyi rendszer megfelelő működésének biztosítása a jogosultak igazságszolgáltatáshoz való hozzáférésének garantálása és a szankciók végrehajtása érdekében.
               
            
                  —
               
               
                  Grúzia Nemzeti Szellemi Tulajdonjog Központja – a „Sakpatenti” – működésének támogatása az iparjogvédelmi jogok és a szerzői jogok védelmének biztosítása érdekében]; a harmadik országok hatóságaival és iparszövetségeivel folytatott együttműködés kibővítése.
               
            
                  —
               
               
                  A szellemi és az ipari tulajdon oltalmával kapcsolatos figyelemfelhívás fokozására irányuló intézkedések meghozatala, valamint a jogosultakkal való hatékony párbeszéd biztosítása.
               
            
                  —
               
               
                  A hamisítás és a kalózkodás elleni hatékony intézkedések, ideértve a felek között az e tevékenységekkel kapcsolatban megosztandó statisztikai információk előállítását.
               
            
         Verseny
      
      
         Középtávú prioritások
      
      A felek együttműködnek a társulási megállapodás versennyel kapcsolatos fejezete és a kapcsolódó reformok végrehajtása tekintetében. Az együttműködés megerősíti Grúzia intézményi keretét és érintett igazgatási kapacitását a vonatkozó jogszabályok hatékony végrehajtásának biztosítása érdekében, valamint megerősíti a versenyterületet érintő jogérvényesítésről és a kapcsolódó jogszabályokról folytatott párbeszédet.
      
         Átláthatóság
      
      
         Rövid távú prioritások
      
      A felek kiemelt figyelmet fordítanak az együttműködésre a kereskedelemmel kapcsolatos politikai döntéshozatal átláthatóságára tett vállalások végrehajtására történő felkészülés során. A felek megvitatják az átlátható politikai döntéshozatalra vonatkozó bevált gyakorlatokat és tapasztalatokat, információt cserélnek és megfelelő képzést biztosítanak többek között a kommunikációs mechanizmusokkal és az érdekeltekkel folytatott konzultációkkal kapcsolatban, továbbá szemináriumokat és a nagyközönségnek szóló egyéb eseményeket tartanak azzal a céllal, hogy ismertessék a társulási megállapodás és a jogközelítési folyamat végrehajtását.
      
         Kereskedelem és fenntartható fejlődés
      
      
         Középtávú prioritások
      
      A felek folytatják a párbeszédet a társulási megállapodás kereskedelemről és fenntartható fejlődésről szóló fejezetében szereplő kérdésekről, különösen a következőkre vonatkozóan: információcsere a megfelelő munkaügyi felügyeleti rendszer kialakításáról valamennyi alapvető nemzetközi munkaügyi norma tekintetében, a munka törvénykönyvének végrehajtása, azon többoldalú környezetvédelmi megállapodások végrehajtása, amelyeknek a felek bármelyike részes fele, továbbá a fenntartható fejlődéssel kapcsolatos egyéb vállalások végrehajtása, illetve a fejezet keretében tett vállalások jövőbeli végrehajtásával kapcsolatos bevált gyakorlatok megvitatása és cseréje az érdekeltek bevonása és a civil társadalommal folytatott párbeszéd tekintetében.
      2.6.   Gazdasági fejlődés és piaci lehetőségek
      
      A felek együttműködnek annak érdekében, hogy támogatást nyújtsanak Grúziának a teljes mértékben működőképes piacgazdaság kiépítéséhez, és ahhoz, hogy fokozatosan közelítse szakpolitikáit az uniós szakpolitikákhoz, a makrogazdasági stabilitás, a rendezett államháztartás, a stabil pénzügyi rendszer és a fenntartható fizetési mérleg irányadó elveinek megfelelően. E célból nyomon követik a makrogazdasági fejleményeket, megvitatják a fontos szakpolitikai kihívásokat és kicserélik egymás között a rendszeres makrogazdasági párbeszédet erősítő, bevált módszerekkel kapcsolatos információkat a gazdaságpolitikai döntéshozatal minőségének javítása érdekében.
      Továbbá, a felek megállapodnak abban, hogy együttműködnek a következők céljából:
      
         Középtávú prioritások
      
      
                  —
               
               
                  A Grúz Nemzeti Bank függetlenségének és szabályozási hatásköreinek erősítése, továbbá az Unió tapasztalatainak – és ezen belül az EKB tapasztalatainak – megosztása a monetáris politikával, az árfolyam-politikával, továbbá a pénzügyi és a bankszektor szabályozásával és a felügyeleti politikákkal kapcsolatban, Grúzia e területekre vonatkozó képességeinek további fejlesztése érdekében.
               
            
                  —
               
               
                  Az államháztartás fenntarthatóságának és irányításának javítása költségvetési reformok végrehajtása révén.
               
            
                  —
               
               
                  Fenntartható, átfogó és célirányos szociális védőháló kialakítása.
               
            
         Mezőgazdaság és vidékfejlesztés
      
      A felek együttműködnek a következő területeken:
      
         Rövid távú prioritások
      
      
                  —
               
               
                  Grúzia 2017–2020-as időszakra szóló vidékfejlesztési stratégiájának elfogadása és végrehajtása.
               
            
         Középtávú prioritások
      
      
                  —
               
               
                  A mezőgazdasági fejlesztésért felelős intézmények modernizálása és hatékonyságuk növelése, többek között az ebben a folyamatban érintett összes ágazatbeli érdekelt részvétele révén.
               
            
                  —
               
               
                  A mezőgazdasági termékekre vonatkozó forgalmazási előírások fokozatos elfogadásának elősegítése a jobb élelmiszer-biztonság támogatása és a minőségrendszerek alkalmazásának előmozdítása érdekében.
               
            
                  —
               
               
                  A mezőgazdasági termelés versenyképességének és fenntarthatóságának javítása a méretgazdaságosság piacorientált mezőgazdasági szövetkezetek útján történő ösztönzésével, a termelés és az export növelése érdekében tanácsadói rendszerek kiépítésével, valamint a mezőgazdasági üzemek megfizethető hitelekhez és pénzügyi forrásokhoz való hozzáférésének megkönnyítésével.
               
            
                  —
               
               
                  Hatékony értékláncok fejlesztésének támogatása, továbbá a kkv-k versenyképessége fokozásának támogatása magas exportértékkel rendelkező, kiválasztott ágazatokban.
               
            
                  —
               
               
                  Előrelépés a hatékony mezőgazdasági és vidékfejlesztési politikák fokozatos konvergenciája és végrehajtása területén, a bevált uniós modellek alapján.
               
            
                  —
               
               
                  A foglalkoztatás és az életkörülmények javítása a vidéki területeken a természeti erőforrásokkal való gazdálkodás, a szolgáltatások és az infrastruktúra javítása, valamint a vidéki gazdaság diverzifikációja révén.
               
            
                  —
               
               
                  A grúz mezőgazdasági termékek promóciójának támogatása.
               
            
         Államháztartási belső kontrollrendszer és külső ellenőrzés
      
      A felek együttműködnek az államháztartási belső kontrollrendszer és a külső ellenőrzés fejlesztésének biztosítása céljából, a következők révén:
      
         Rövid távú prioritások
      
      
                  —
               
               
                  A decentralizált vezetői felelősségen alapuló belső kontrollrendszerek továbbfejlesztése – ideértve az állami hatóságok szervezetileg független belső kontrollrendszereit is – az általánosan elfogadott nemzetközi szabványokkal és keretekkel, valamint az EU bevált gyakorlataival való összhang biztosítása révén.
               
            
         Középtávú prioritások
      
      
                  —
               
               
                  A belső kontroll- és belső ellenőrzési rendszer további javítása a közszektorban, a tényleges gyakorlatok, illetve az általánosan elfogadott nemzetközi standardok, keretek és uniós bevált gyakorlatok közötti eltérések vizsgálata alapján.
               
            
                  —
               
               
                  A Számvevőszék (Grúzia Állami Számvevőszéke) külső ellenőrzési funkciója továbbfejlesztésének biztosítása az általánosan elfogadott nemzetközi standardoknak (INTOSAI) megfelelően.
               
            
         Adózás
      
      A felek fokozzák és erősítik a Grúzia adórendszerének és -igazgatásának javítására és fejlesztésére irányuló együttműködésüket, az uniós és a nemzetközi standardok alapján, ideértve az uniós vívmányokhoz és a társulási megállapodás vonatkozó mellékletében említett nemzetközi jogi eszközökhöz való fokozatos közelítést, elsősorban az alábbiak révén:
      
                  —
               
               
                  Az adójogszabályok javítása és egyszerűsítése.
               
            
                  —
               
               
                  A nemzetközi adóügyi együttműködés megerősítése a jó adóügyi kormányzás erősítése céljából, ideértve az átláthatóság, az információcsere és a tisztességes adóverseny elveit.
               
            
                  —
               
               
                  Az adóhatóság kapacitásának javítása, különösen az adóellenőrzés és az auditok összpontosítottabb, kockázatalapú rendszere irányába való elmozdulás révén.
               
            
                  —
               
               
                  Intézkedések meghozatala a jövedéki termékekkel kapcsolatos csalás és csempészet elleni fellépésre és küzdelemre irányuló politikák összehangolása céljából.
               
            
                  —
               
               
                  Az uniós tagállamok adóhatóságaival való együttműködés fejlesztése, az adózás terén szerzett új tapasztalatok és trendek megosztása révén.
               
            
         Statisztika
      
      A felek együttműködnek a következő területeken:
      
         Középtávú prioritások
      
      
                  —
               
               
                  Az EU–Grúzia kétoldalú kereskedelmi adatok mérése során felmerülő statisztikai eltérések kezelése.
               
            
                  —
               
               
                  Statisztikák és adatok rendelkezésre állásának biztosítása a kutatók, az újságírók és a széles nyilvánosság számára.
               
            
                  —
               
               
                  Felkészülés az uniós vívmányokhoz való közelítésre, elsősorban az alábbiak révén:
                  
                              —
                           
                           
                              Minőségi adatszolgáltatás bevezetése a legtöbb statisztikai felmérés tekintetében.
                           
                        
                              —
                           
                           
                              Az SNA 2008 bevezetésének lezárása.
                           
                        
                              —
                           
                           
                              A vállalkozásstatisztikára vonatkozó módszertan összehangolása az uniós szabványokkal, továbbá a vállalkozásstatisztika jövőbeli adatszolgáltatási követelményeknek megfelelő előállítása, a vállalkozási statisztikák integrálására vonatkozó keretrendeletben (FRIBS) foglaltaknak megfelelően; az összehangolási folyamat felgyorsítása érdekében kívánatos az uniós országok által a FRIBS végrehajtása során szerzett tapasztalatok megosztása.
                           
                        
            
         Fogyasztóvédelmi politika
      
      Az uniós vívmányok, valamint a társulási megállapodás vonatkozó mellékleteiben említett nemzetközi jogi eszközök végrehajtására való felkészülés céljából a felek együttműködnek a következő területeken:
      
                  —
               
               
                  Grúzia támogatása jogszabályainak a vonatkozó uniós jogszabályokhoz és a nemzetközi jogi eszközökhöz való fokozatos közelítése terén, a társulási megállapodás XXIX. mellékletében meghatározott időkereteken belül.
               
            
                  —
               
               
                  A fogyasztóvédelem erősítése Grúziában, különösen a kormányzati tisztviselők és egyéb fogyasztóvédelmi érdekképviselők számára nyújtandó, az uniós jogszabályokhoz való közelítésről és a jogszabályok azt követő végrehajtásáról szóló képzések révén.
               
            
         Társasági jog, számvitel és pénzügyi ellenőrzés, vállalatirányítás
      
      A felek együttműködnek Grúzia jogszabályainak az uniós vívmányokhoz és a társulási megállapodás vonatkozó mellékletében említett nemzetközi jogi eszközökhöz való közelítésének előkészítésében, valamint különösen Grúzia arra irányuló erőfeszítéseivel kapcsolatban, hogy jobban kihasználja a rendszeres párbeszédet az együttműködés elmélyítése és a megteendő lépések megvitatása céljából.
      
         Rövid távú prioritások
      
      
                  —
               
               
                  Azoknak a területeknek a meghatározása, amelyeken az EU további képzést és kapacitásépítést biztosíthat.
               
            
         Középtávú prioritások
      
      
                  —
               
               
                  Az érintett állami intézmények igazgatási kapacitásának fejlesztése.
               
            
                  —
               
               
                  Társasági törvény és egyéb releváns törvények kidolgozása az uniós vívmányokkal összhangban.
               
            
                  —
               
               
                  Az új társasági törvényben előírt, az információk kötelező közzétételére vonatkozó szabályok végrehajtásának biztosítása.
               
            
                  —
               
               
                  A nemzetközi könyvvizsgálati standardok bevezetése nemzeti szinten, és azok valamennyi bejegyzett vállalkozás általi alkalmazásának előmozdítása nemzeti szinten.
               
            
                  —
               
               
                  Aktuális, releváns és pontos információk szolgáltatása a jelenleg hatályos grúziai jogszabályok helyzetéről, változásairól és uniós vívmányoknak való megfeleléséről, továbbá előzetes információcsere az uniós vívmányokhoz való közelítéshez szükséges intézményfejlesztésre és kapacitásépítésre vonatkozóan. (NB: ezzel összefüggésben a kormány elfogadta a pénzügyi beszámolás és a könyvvizsgálat reformjáról szóló cselekvési tervet. Az egyik kézzelfogható eredmény a számvitelről, a beszámolásról és a könyvvizsgálatról szóló, 2016. június 8-án hatályba lépett törvény).
               
            
         Pénzügyi szolgáltatások
      
      Az együttműködés célja Grúzia felkészítése a pénzügyi és felügyeleti keretének modernizálására, referenciaként felhasználva a társulási megállapodás vonatkozó mellékleteiben felsorolt uniós jogszabályokat és nemzetközi jogi eszközöket a Grúzia helyzetének megfelelő szabályok kidolgozásához. Ez az együttműködés a következő intézkedéseket fogja át és a következő célkitűzések megvalósításához járul hozzá:
      
         Rövid távú prioritások
      
      
                  —
               
               
                  Azoknak a területeknek a meghatározása, amelyeken képzést és kapacitásépítést kell biztosítani.
               
            
                  —
               
               
                  Kapcsolattartás és információcsere az EU pénzügyi felügyelőivel a társulási megállapodásnak megfelelően.
               
            
                  —
               
               
                  Aktuális, releváns és pontos információk szolgáltatása a jelenleg hatályos grúziai jogszabályok helyzetéről és változásairól.
               
            
         Középtávú prioritások
      
      
                  —
               
               
                  A nemzetközileg elfogadott szabályozási standardoknak megfelelő új szabályozási és felügyeleti keret létrehozása, az új felügyeleti megközelítést és eszközöket is beleértve.
               
            
                  —
               
               
                  A felügyeleti hatóságok igazgatási kapacitásának javítása.
               
            
                  —
               
               
                  Az együttműködés folytatása a Pénzügyi Akció Munkacsoporttal (FATF), az Európa Tanáccsal, a pénzmosás elleni intézkedések értékelését vizsgáló szakértői bizottsággal (MONEYVAL), valamint az uniós tagállamok érintett hatóságaival, továbbá Grúzia és az uniós tagállamok pénzügyi hírszerző hatóságai közötti egyetértési megállapodások aláírása.
               
            
         Ipar- és vállalkozáspolitika, bányászat
      
      A felek együttműködnek az üzleti és a szabályozási környezet javítása érdekében, különösen a kkv-k és a mikrovállalkozások tekintetében, a következők révén:
      
         Rövid távú prioritások
      
      
                  —
               
               
                  A grúz kkv-stratégia és a kapcsolódó, 2016–2017-es cselekvési terv végrehajtása.
               
            
         Középtávú prioritások
      
      
                  —
               
               
                  Az országspecifikus ütemterv, valamint az európai kisvállalkozói intézkedéscsomag (SBA) értékelése keretében tett ajánlások lehető legteljesebb körű végrehajtása.
               
            
                  —
               
               
                  A kkv-k fejlesztésének összekapcsolása a mélyreható és átfogó szabadkereskedelmi megállapodás által létrehozott lehetőségekkel, ideértve az üzleti (támogatási) hálózatokat (például Enterprise Europe Network) és a klasztereket.
               
            
                  —
               
               
                  A vállalkozói és kkv-szövetségek (és az ágazati szövetségek) szerepének erősítése a köz- és a magánszféra közötti párbeszéd javítása érdekében.
               
            
                  —
               
               
                  A grúziai induló vállalkozások uniós és grúziai piacokra való belépési lehetőségeinek bővítése.
               
            Az e célra létrehozott albizottságon keresztül a felek információt cserélnek egymással a bányászatról és a fémiparról, hogy jobban megértsék a grúz és az uniós politikákat, ideértve az EU nyersanyag-politikai kezdeményezését, a Horizont 2020 kutatási programot, valamint a nyersanyagokra vonatkozó európai innovációs partnerséget.
      
         Turizmus
      
      Az erre a célra létrehozott albizottságon keresztül a felek információkat cserélnek egymással a turizmus fejlődéséről Grúziában és az EU-ban, többek között a vonatkozó eseményekről és a bevált gyakorlatokról, és támogatják Grúziát a 2015-ben elfogadott grúz turisztikai stratégia végrehajtásában.
      
         Foglalkoztatás, szociálpolitika és esélyegyenlőség
      
      A felek együttműködnek az alábbiak érdekében:
      
         Rövid távú prioritások
      
      
                  —
               
               
                  Az uniós vívmányokhoz való közelítés és azok végrehajtásának előkészítése a munkahelyi egészségvédelem és biztonság, a munkajog és a munkakörülmények, a nemek közötti egyenlőség és a megkülönböztetésmentesség területén a megállapodás vonatkozó mellékleteiben foglaltaknak megfelelően, továbbá megfelelő végrehajtási és felügyeleti rendszer létrehozása az uniós megközelítésekkel összhangban (elsőként a munkahelyi egészség és biztonság területén), valamint a szociális partnerek kapacitásának építése (például képzések az EU egészségvédelmi és biztonsági jogszabályairól és normáiról, továbbá az EU munkajogi jogszabályairól és normáiról).
               
            
                  —
               
               
                  Az állami foglalkoztatási szolgálatok új szolgáltatási modellje folyamatban lévő végrehajtásának nyomon követése.
               
            
                  —
               
               
                  A hatékony munkaügyi felügyeleti rendszer létrehozásához szükséges jogi keret kiegészítése.
               
            
                  —
               
               
                  A szociális szolgálatok és a Munkaügyi, Egészségügyi és Szociális Minisztérium kapacitásainak javítása az esélyegyenlőségre épülő foglalkoztatási és szociálpolitikák kidolgozásáért és végrehajtásáért felelős hatóságok kapacitásainak erősítése céljából.
               
            
         Középtávú prioritások
      
      
                  —
               
               
                  Az újonnan meghatározott, megfelelő kapacitásokkal rendelkező, az európai állami foglalkoztatási szolgálatok követelményeinek megfelelő állami foglalkoztatási szolgálatok bevezetése.
               
            
                  —
               
               
                  Az ILO normáinak megfelelő, hatékony munkaügyi felügyeleti rendszer létrehozásának folytatása a munkahelyi egészségvédelem és biztonság, valamint a munkajog területére vonatkozó közigazgatási és végrehajtási kapacitások erősítése céljából, továbbá az érintett igazságügyi szervek erősítése.
               
            
                  —
               
               
                  A foglalkoztatásra vonatkozó stratégiai megközelítés kidolgozása az alábbiak céljából: a tisztességes munkakörülményeket biztosító több és jobb munkahely, a készségek és a munkalehetőségek munkaerő-piaci megfeleltetésének javítása, valamint az aktív munkaerőpiaci intézkedések és a hatékony foglalkoztatási szolgálatok előmozdítása, különös tekintettel a fiatalokra.
               
            
                  —
               
               
                  Jól működő szociális párbeszéd biztosítása a hatékonyan működő Szociális Partnerségi Hármas Bizottságon keresztül, továbbá a szociális partnerek kapacitásainak bővítése.
               
            
         Együttműködés a digitális gazdaság és társadalom területén
      
      A felek együttműködnek annak érdekében, hogy segítsék Grúziát a társulási megállapodás vonatkozó mellékleteiben említett uniós vívmányok végrehajtására való felkészülésben és az alábbi területeken:
      
         Középtávú prioritások
      
      
                  —
               
               
                  Erőfeszítések az elektronikus hírközlés területére vonatkozó jogszabályok uniós vívmányokhoz való közelítése érdekében.
               
            
                  —
               
               
                  A nemzeti szabályozó függetlenségének és igazgatási kapacitásának erősítését szolgáló tevékenységek a hírközlés területén annak biztosítására, hogy képes legyen megfelelő szabályozó intézkedések meghozatalára és saját határozatainak és valamennyi alkalmazandó rendeletnek az érvényesítésére, valamint a piacokon a tisztességes verseny garantálására.
               
            
                  —
               
               
                  Az ágazat erősítése a digitális tartalmak egységes piacának megvalósításával kapcsolatos információk és tapasztalatok cseréje révén.
               
            
                  —
               
               
                  A kulcsfontosságú kritikus infrastruktúrát igénybe vevő ágazatok és a közszektorbeli szervezetek kibertámadásokkal szembeni ellenálló képességének növelése a vonatkozó uniós tapasztalatok alapján, az uniós normákkal összhangban.
               
            
         Halászati és tengerpolitika
      
      A felek együttműködnek a következő területeken:
      
         Rövid távú prioritások
      
      
                  —
               
               
                  Integrált tengerügyi megközelítés előmozdítása, különösen ágazatokat átfogó, a tengeri területet érintő kezdeményezések fejlesztéséhez való hozzájárulás útján a tengeri ügyekkel foglalkozó, az érintett minisztériumokból és szolgálatokból álló munkacsoport létrehozásával, valamint a közös érdeklődésre számot tartó területek azonosításával, továbbá a fekete-tengeri régió parti államaival és a tengeri ügyekben érdekeltekkel folytatott aktív együttműködés révén, az uniós integrált tengerpolitika összefüggésében.
               
            
         Középtávú prioritások
      
      
                  —
               
               
                  A halászati tevékenységek és a halászati termékek kereskedelme figyelemmel kísérésének és ellenőrzésének, valamint a halászati termékek nyomon követhetőségének javítása és megerősítése, a jogellenes, be nem jelentett és szabályozatlan halászat elleni hatékony küzdelem érdekében.
               
            
                  —
               
               
                  A fekete-tengeri halászat fenntarthatóvá tételéhez szükséges lépések megtétele, a kétoldalú és a multilaterális kereteken belül a halászati gazdálkodás ökoszisztéma-alapú megközelítése alapján.
               
            
                  —
               
               
                  A tudományos és műszaki együttműködés erősítése a halászat monitoringját, valamint a tengeri erőforrások és a tengeri környezet állapotának értékelését szolgáló kapacitások biztosítása céljából.
               
            
         Közegészségügy
      
      A felek együttműködnek a következő területeken:
      
                  —
               
               
                  Grúzia támogatása a társulási megállapodás vonatkozó mellékleteiben említett uniós egészségügyi vívmányok végrehajtására való felkészülése során, különös tekintettel a vérellátás biztonságára, a dohányzás visszaszorítására, az emberi eredetű anyagok (vér, szövetek, szervek, sejtek) minőségére és biztonságára és a fertőző betegségekre, Grúziának a dohányzás visszaszorításáról szóló keretegyezmény és a Nemzetközi Egészségügyi Rendszabályok szerinti nemzetközi kötelezettségeinek megfelelően is.
               
            
                  —
               
               
                  Az általános egészségügyi ellátási program hatókörének bővítése és a betegek által fizetendő saját hozzájárulások csökkentése. A kormány egyik fő prioritásának tekinti ezt a kérdést, amit többek között az egészségügyre elkülönített közkiadások növelése és az egészségügyi ágazat erősítését célzó átfogó reformok is tükröznek.
               
            
                  —
               
               
                  Az alapellátás minőségének és elérhetőségének javítása a betegségek megelőzése és az életminőség javítása céljával.
               
            
                  —
               
               
                  A – túlnyomórészt magánkézben lévő – egészségügyi intézményeknek és elszámoltathatóságuknak a megerősítése a következők révén: minőségi mutatók kidolgozása, értékalapú beszerzés és más minőségbiztosítási eljárások, ideértve az egészségügyi intézmények akkreditációjának nemzetközi akkreditáló szervezetek általi elismerését.
               
            
                  —
               
               
                  A több ágazatot átfogó nemzeti fellépés erősítése az antimikrobiális rezisztencia ellen, többek között a felügyelet erősítése, az antimikrobiális szerek körültekintő alkalmazása és az egészségügyi ellátást biztosító létesítményekben folytatott infekciókontroll révén.
               
            2.7   Összeköttetés, energiahatékonyság, környezet, éghajlat-politika és polgári védelem
      
      
         Közlekedés
      
      A felek együttműködnek annak érdekében, hogy segítsék Grúziát a társulási megállapodás vonatkozó mellékleteiben említett valamennyi közlekedési módra vonatkozó uniós vívmányok végrehajtásának folytatásában, az alábbiak céljából:
      
         Középtávú prioritások
      
      
                  —
               
               
                  A légi közlekedésre vonatkozó uniós vívmányok végrehajtása az EU és Grúzia közötti közös légiközlekedési megállapodás előnyeinek teljes mértékű kihasználása érdekében.
               
            
                  —
               
               
                  A valamennyi közlekedési mód (légi, közúti, tengeri, vasúti) biztonságát javító tevékenységek.
               
            
                  —
               
               
                  Az infrastruktúra fejlesztése, mindenekelőtt a kiterjesztett TEN-T törzshálózat fejlesztését szolgáló további projektek előkészítésének és megvalósításának megkezdése révén, a TEN-T-vel foglalkozó, 2016-ban Rotterdamban megrendezett miniszteri találkozón elfogadottaknak megfelelően.
               
            
         Energiaügyi együttműködés
      
      A felek együttműködnek a következő célok érdekében:
      
         Rövid távú prioritások
      
      
                  —
               
               
                  Grúziának az Energiaközösségről szóló szerződéshez szerződő félként való hivatalos csatlakozásának lezárása a társulási megállapodásnak megfelelően.
               
            
                  —
               
               
                  Az Energiaközösségről szóló szerződéshez való csatlakozásról szóló jegyzőkönyvben és a társulási megállapodásban meghatározott feltételeknek megfelelően a következő területeket szabályozó releváns jogszabályok végrehajtása: villamos energia, megújuló energia, energiahatékonyság, kőolaj, földgáz, energiastatisztikák, energiabefolyásolt környezet és szénhidrogének kutatása.
               
            
         Középtávú prioritások
      
      
                  —
               
               
                  Előrelépés Grúzia energiapiacának az EU energiapiacával való integrációja felé, továbbá Grúzia energiabiztonsági és szabályozási konvergenciájának erősítése a releváns uniós jogszabályok, így a Grúziára alkalmazandó, kapcsolódó másodlagos jogszabályok további végrehajtása révén, a társulási megállapodásban és az Energiaközösségről szóló szerződésben tett vállalásoknak, és a Grúzia által az e keretekben elfogadott határidőknek megfelelően.
               
            
                  —
               
               
                  Együttműködés a fenntartható energetikai fejlesztéseket szolgáló nemzetközi támogatások, például a nemzetközi éghajlat-változási alapokból és más pénzügyi eszközökből származó források vonzása érdekében.
               
            
                  —
               
               
                  Grúzia energiaellátó infrastruktúrahálózatának és az energiahálózatok összeköttetéseinek megerősítése, különösen:
                  
                              —
                           
                           
                              a villamos energia tekintetében a határokon átnyúló kereskedelem és a szomszédos országokkal fennálló összeköttetések javítása, valamint Grúzia átviteli hálózatának megerősítése;
                           
                        
                              —
                           
                           
                              a földgáz tekintetében a fő földgázvezetékek kiterjesztése, ideértve a dél-kaukázusi földgázvezeték Grúzia területére való kiterjesztésének elősegítését, valamint egyéb regionális jelentőségű földgáz- és kőolajtranzit-projektek támogatása/előmozdítása a Kaszpi-tengeri energiaforrások nyugati piacokra történő szállításának biztosítása érdekében, továbbá Grúzia energiabiztonságának fokozása érdekében a föld alatti gáztároló kapacitások fejlesztésének elősegítése.
                           
                        
            
         Környezetvédelem
      
      A felek együttműködnek a következő célok érdekében:
      
         Rövid távú prioritások
      
      
                  —
               
               
                  Grúziában a környezeti irányítás javítása a környezeti hatásvizsgálatról, a stratégiai környezeti vizsgálatról és a környezeti felelősségről szóló új jogszabály elfogadása és végrehajtása révén, valamint a környezeti információkhoz való nyilvános hozzáférés és a nyilvánosság döntéshozatalban való, valamennyi érdekelt bevonása révén történő részvételének biztosítása, a környezeti kérdések egyéb szakpolitikai területekbe való integrálása, továbbá a környezeti információk megosztásának javítása révén, a közös környezeti információs rendszer (SEIS) elveinek megfelelően.
               
            
                  —
               
               
                  Grúzia harmadik nemzeti környezetvédelmi cselekvési programjának (2017–2021) elfogadása.
               
            
                  —
               
               
                  A nemzeti radioaktívhulladék-kezelési stratégia végrehajtásának megkezdése.
               
            
         Középtávú prioritások
      
      
                  —
               
               
                  Grúzia harmadik nemzeti környezetvédelmi cselekvési programjának (2017–2021) végrehajtása az abban meghatározott időkereten belül.
               
            
                  —
               
               
                  A nemzeti radioaktívhulladék-kezelési stratégia, illetve a 2016–2020-as cselekvési tervben előirányzott intézkedések végrehajtása.
               
            
                  —
               
               
                  A grúziai jogszabályok további közelítése az uniós vívmányokhoz, továbbá az uniós irányelvekben és rendeletekben foglalt rendelkezések végrehajtása a társulási megállapodás vonatkozó mellékleteiben előirányzottaknak megfelelően.
               
            
                  —
               
               
                  Ütemterv kidolgozása az olyan multilaterális környezetvédelmi megállapodások megerősítéséhez és végrehajtásához, mint például a határokat átlépő vízfolyások és nemzetközi tavak védelméről és használatáról szóló ENSZ–EGB-egyezmény és az ipari balesetek országhatárokon túli hatásairól szóló ENSZ–EGB-egyezmény. Csatlakozás az Espooi Egyezményhez, valamint annak a stratégiai környezeti vizsgálatról szóló jegyzőkönyvéhez.
               
            
         Éghajlatváltozás
      
      A felek együttműködnek a következő célok érdekében:
      
         Rövid távú prioritások
      
      
                  —
               
               
                  Grúzia alacsony üvegházhatásúgáz-kibocsátást támogató fejlesztési stratégiájának véglegesítése és elfogadása.
               
            
                  —
               
               
                  A Párizsi Megállapodás végrehajtásának megkezdése.
               
            
         Középtávú prioritások
      
      
                  —
               
               
                  A grúziai jogszabályok közelítése a társulási megállapodásban foglalt uniós jogszabályokhoz és nemzetközi jogi eszközökhöz, a megállapodás vonatkozó mellékleteinek megfelelően.
               
            
                  —
               
               
                  A nemzeti vállalásra vonatkozó aktualizált dokumentum kidolgozása.
               
            
                  —
               
               
                  Az éghajlat-politikai szempontok általános érvényesítése az ágazati politikákban és intézkedésekben, továbbá a különböző hatóságok kapacitásainak erősítése az éghajlat-politika ágazatokat átfogó végrehajtása érdekében.
               
            
                  —
               
               
                  Grúzia éghajlat-politikára vonatkozó átláthatósági keretének javítása, elsősorban az éghajlat-politikák, az intézkedések és az üvegházhatásúgáz-kibocsátás nyomon követését és az azokról való jelentéstételt szolgáló megbízható nemzeti rendszeren keresztül.
               
            
                  —
               
               
                  Grúzia század közepére meghatározott, hosszú távon alacsony üvegházhatásúgáz-kibocsátásra vonatkozó fejlesztési stratégiájának kidolgozása.
               
            
         Polgári védelem
      
      A felek együttműködnek a katasztrófamegelőzés, -készültség és -reagálás megerősítése érdekében, többek között a következők révén:
      
         Rövid távú prioritások
      
      
                  —
               
               
                  A Grúzia kockázati profiljával, jogszabályi és szervezeti keretével kapcsolatos együttműködés legmegfelelőbb elemei meghatározási módjainak feltérképezése, például kétoldalú igazgatási megállapodások vagy szándéknyilatkozatok révén.
               
            
                  —
               
               
                  Előrelépés az országos katasztrófakockázat-értékelés és -feltérképezés fejlesztése terén, valamint szükség esetén az elektronikus regionális kockázati atlasz kidolgozásának támogatása és az atlasz hatékony nemzeti és regionális szintű alkalmazásának biztosítása.
               
            
         Középtávú prioritások
      
      
                  —
               
               
                  Hatékony, napi 24 órás, megszakítás nélküli kommunikáció biztosítása, beleértve az EU-t és Grúziát, valamint az olyan harmadik országokat érintő súlyos veszélyhelyzetekre vonatkozó korai figyelmeztetések és információk cseréjét, ahol a felek katasztrófareagálásban vesznek részt.
               
            
                  —
               
               
                  Megfelelő esetben és a kellő erőforrások rendelkezésre állása esetén a kölcsönös segítségnyújtás elősegítése nagyobb veszélyhelyzetek esetében.
               
            
                  —
               
               
                  A fogadó ország nyújtotta támogatásra vonatkozó uniós iránymutatások elfogadásának és végrehajtásának előmozdítása.
               
            
                  —
               
               
                  A katasztrófakockázatokra vonatkozó tudásalap javítása az adatok hozzáférhetősége és összeegyeztethetősége terén folytatott együttműködés megerősítése révén.
               
            
                  —
               
               
                  Előrelépés az országos katasztrófakockázat-értékelés és -feltérképezés fejlesztése terén, valamint szükség esetén az elektronikus regionális kockázati atlasz kidolgozásának támogatása és az atlasz hatékony nemzeti szintű alkalmazásának biztosítása.
               
            
                  —
               
               
                  A Copernicus Európai árvíz-előrejelző rendszer (EFAS) Grúziára való kiterjesztésének elindítása az Európai Bizottság Közös Kutatóközpontjával együttműködésben.
               
            
                  —
               
               
                  Az ipari vagy „NATECH-” (természeti és technológiai) katasztrófák megelőzésének és az azok elleni készültségnek a javítása.
               
            
                  —
               
               
                  A katasztrófamegelőzés, -készültség és -reagálás politikai vonatkozásaival kapcsolatos párbeszéd megkezdése, a bevált gyakorlatok cseréje, közös képzések, gyakorlatok, tanulmányi látogatások és műhelytalálkozók, valamint a valódi vészhelyzeti műveletek és a gyakorlatok során szerzett tanulságokat megvitató találkozók révén.
               
            2.8   Mobilitás és az emberek közötti kapcsolatok
      
      
         Együttműködés a kutatás, a technológiai fejlesztés és az innováció területén
      
      A felek együttműködnek a következő területeken:
      
         Rövid távú prioritások
      
      
                  —
               
               
                  Jövőkép és stratégia kidolgozása Grúzia tudományos, technológiai és innovációs (TTI) rendszere számára (Grúzia oktatási és tudományos ágazatra vonatkozó átfogó stratégiájának részeként) az Európai Kutatási Térségen belül, a politikai döntéshozók, a tudományos és kutatási közösség, az üzleti élet és a civil társadalom vezetőinek bevonásával.
               
            
                  —
               
               
                  Az innovációs politika fejlesztésének és végrehajtásának támogatása, ideértve az innovációs szabályozási keretet és infrastruktúrát.
               
            
         Középtávú prioritások
      
      
                  —
               
               
                  Grúzia Horizont 2020 programhoz való társulása előnyeinek maximalizálása.
               
            
                  —
               
               
                  A Horizont 2020 programot kiegészítő Euratom kutatási és képzési program keretében történő részvétel előmozdítása, mindenekelőtt a nukleáris biztonság és a sugárvédelem területén, pályázati felhívások alapján.
               
            
                  —
               
               
                  Az emberi, anyagi és intézményi erőforrások megerősítése a kutatási és innovációs kapacitások javítása érdekében.
               
            
         Oktatás, képzés és ifjúság
      
      A felek együttműködnek Grúzia oktatási, képzési és ifjúságpolitikai rendszerének átfogó modernizálása érdekében, különösen a következők révén:
      
         Középtávú prioritások
      
      
                  —
               
               
                  Olyan közös tevékenységek és csereprogramok, amelyek elősegítik Grúziának az európai felsőoktatási térségbe történő további integrációját az ország bolognai folyamatban való tagsága keretében, többek között független és fejlesztésorientált minőségbiztosítási rendszer erősítése, az érdekeltek és a civil társadalom reformfolyamatokban való aktív részvételének előmozdítása, továbbá az oktatás és a munkaerőpiac közötti, a pályakezdők foglalkoztathatóságának javítását célzó együttműködés erősítése révén.
               
            
                  —
               
               
                  Az egyetemi együttműködés, a kapacitásépítés, valamint a felsőoktatási hallgatók és oktatók mobilitásának előmozdítása az Erasmus+ program, valamint a kutatói mobilitás, a karrierfejlesztés és a képzés támogatása a Marie Skłodowska-Curie-cselekvések keretében.
               
            
                  —
               
               
                  A szakképzésre vonatkozó stratégiai megközelítés előmozdítása annak érdekében, hogy Grúzia szakképzési rendszerét összhangba hozzák az EU szakképzési struktúráinak korszerűsítésével, amire a koppenhágai folyamat és annak eszközei keretében, továbbá az esélyegyenlőség elvének tiszteletben tartásával kerül sor.
               
            
                  —
               
               
                  Az ifjúságpolitika stratégiai megközelítésének erősítése, továbbá a fiatalok és a fiatal munkavállalók iskolarendszeren kívüli oktatása terén a cserék és az együttműködés megerősítése a kultúrák közötti párbeszéd és a civil társadalom támogatásának eszközeként, többek között az Erasmus+ ifjúsági területe keretében.
               
            
                  —
               
               
                  Az oktatáshoz való jog biztosítása valamennyi gyermek és fiatal számára, ideértve a sajátos nevelési igényűeket is, valamint előrelépés az inkluzív általános és középiskolai oktatás előmozdítása terén.
               
            
         Kulturális együttműködés
      
      A felek:
      
                  —
               
               
                  Előmozdítják a kulturális kifejezések sokszínűségének védelméről és előmozdításáról szóló, 2005. évi UNESCO-egyezmény végrehajtását.
               
            
                  —
               
               
                  Együttműködnek Grúziában az inkluzív kultúrpolitika kialakítása, továbbá a kulturális és természeti örökség megőrzése és elismerése érdekében, a társadalmi-gazdasági fejlődés előmozdítása céljából.
               
            
                  —
               
               
                  Előmozdítják a Grúziából származó kulturális szereplők és audiovizuális szolgáltatók uniós programokban – különösen a Kreatív Európa programban – való részvételét.
               
            
         Audiovizuális és médiaegyüttműködés
      
      A felek együttműködnek annak érdekében, hogy segítsék Grúziát a társulási megállapodás vonatkozó mellékleteiben említett uniós vívmányok végrehajtására való felkészülésben és az alábbi területeken:
      
         Középtávú prioritások
      
      
                  —
               
               
                  További erőfeszítések a tömegtájékoztatás függetlenségének és professzionalizmusának megerősítésére a vonatkozó európai normáknak megfelelően és az audiovizuális jogszabályok uniós vívmányokhoz való közelítése a társulási megállapodásban előirányzottakkal összhangban, többek között az audiovizuális politikával, a vonatkozó nemzetközi normákkal – így a rasszizmussal és az idegengyűlölettel szembeni együttműködéssel – kapcsolatos véleménycsere révén.
               
            
                  —
               
               
                  A tömegtájékoztatás szabadságával, sokszínűségével, a jó hírnév megsértése büntethetőségének megszüntetésével, az újságírók forrásainak védelmével és a médián belüli kulturális sokszínűséggel kapcsolatos bevált gyakorlatok cseréje rendszeres párbeszéd révén.
               
            
                  —
               
               
                  A médiaszabályozási hatóságok/szervek kapacitásának és függetlenségének megerősítése.
               
            
         Regionális fejlesztés és regionális szintű együttműködés
      
      A felek együttműködnek a regionális fejlesztési szakpolitikák, továbbá az EU–Grúzia közötti, regionális politikáról szóló párbeszéd keretében Grúzia következő erőfeszítéseinek tekintetében:
      
         Rövid távú prioritások
      
      
                  —
               
               
                  Grúzia regionális fejlesztési programja (2015–2017) végrehajtásának sikeres befejezése, többek között hatékony intézményközi koordináció és többszintű irányítási mechanizmusok létrehozása révén.
               
            
                  —
               
               
                  Új többéves program kidolgozása, amely Grúzia valamennyi régiójának fenntartható növekedése céljából többek között az innováció és a kkv-k területére irányuló potenciális befektetéseket irányoz elő.
               
            
         Középtávú prioritások
      
      
                  —
               
               
                  További támogatás a hatóságok részére a többszintű kormányzás erősítése, a szubnacionális hatóságok kapacitásépítésének támogatása, valamint egyéb regionális fejlesztési eszközök megerősítése érdekében.
               
            
                  —
               
               
                  A Grúzia területfejlesztését szolgáló integrált, több érdekeltet bevonó intézkedések támogatása, például a területfejlesztés, a víz- és a hulladékgazdálkodás, a közúti, a villamosenergia- és egyéb alapvető infrastruktúrák, a vidéki gazdaság diverzifikációja, a turizmus és a vállalkozásfejlesztés területén.
               
            
                  —
               
               
                  A tematikus együttműködés és az információcsere további javítása, ideértve a regionális politikai párbeszédről szóló, az Európai Bizottság és Grúzia közötti együttes nyilatkozat kínálta előnyök lehető legjobb kiaknázását.
               
            
         Az uniós ügynökségekben és programokban való részvétel
      
      A felek:
      
         Középtávú prioritások
      
      
                  —
               
               
                  Felülvizsgálják az uniós programokban való részvételről szóló jegyzőkönyv végrehajtását Grúzia konkrét uniós programokban való tényleges részvétele alapján.
               
            
         A nyilvánosság tájékoztatása és láthatóság
      
      A felek együttműködnek a Grúzia Európai Unióhoz való közeledésének, valamint a társulási menetrendnek és különösen a mélyreható és átfogó szabadkereskedelmi térségnek a lehetőségeiről és következményeiről szóló, megfelelően előkészített, a nyilvánosság széles köre és a grúziai polgárság bevonásával zajló párbeszéd biztosítása érdekében.
      
         (1)  A vízummentesség az alábbi uniós tagállamokra terjed ki:
      
                  —
               
               
                  a schengeni térséghez tartozó uniós tagállamok: Ausztria, Belgium, a Cseh Köztársaság, Dánia, Észtország, Finnország, Franciaország, Görögország, Hollandia, Lengyelország, Lettország, Litvánia, Luxemburg, Magyarország, Málta, Németország, Olaszország, Portugália, Spanyolország, Svédország, Szlovákia és Szlovénia.
               
            
                  —
               
               
                  a schengeni vívmányokat teljes mértékben még nem alkalmazó uniós tagállamok (amelyek még nem tartoznak a belső határok nélküli schengeni térséghez): Bulgária, Ciprus, Horvátország és Románia.
               
            
         (2)  Az Európai Parlament és a Tanács 2001. március 1-jei (EU) 2017/371 rendelete a külső határok átlépésekor vízumkötelezettség alá eső, illetve az e kötelezettség alól mentes harmadik országbeli állampolgárok országainak felsorolásáról szóló 539/2001/EK tanácsi rendelet módosításáról (HL L 61., 2017.3.8., 1. o.).